Η διάσταση φράκταλ του μονοπατιού των Απαλαχίων – physicsgg\nΑρχική › ΜΑΘΗΜΑΤΙΚΑ › Η διάσταση φράκταλ του μονοπατιού των Απαλαχίων\nΗ διαδρομή των Απαλαχίων είναι ένα από τα μεγαλύτερα μονοπάτια του κόσμου και διέρχεται μέσα από 14 ανατολικές πολιτείες των ΗΠΑ. Έχει μήκος 2193 μίλια και κάθε χρόνο εκατοντάδες πεζοπόροι επιχειρούν να το διανύσουν, όπως για παράδειγμα οι Robert Redford και Nick Nolte, στην απολαυστική ταινία «A Walk in the Woods» :\nO «περίπατος» των Απαλαχίων εμφανίζει μια αξιοσημείωτη πολυπλοκότητα με πολλές στροφές και γυρίσματα, έτσι ώστε να διαθέτει δομή φράκταλ. Το φράκταλ είναι ένα γεωμετρικό σχήμα το οποίο όσες φορές και να μεγεθυνθεί οποιοδήποτε τμήμα του θα συνεχίζει να παρουσιάζει ένα εξίσου περίπλοκο σχέδιο με μερική ή ολική επανάληψη του αρχικού. Τα fractals εμφανίζουν λεπτομέρειες οι οποίες γίνονται ορατές μόνο μετά από μεγέθυνσή τους σε κάποια κλίμακα, διαφέροντας έτσι στην μορφή τους σε σχέση με τα συμβατικά γεωμετρικά σχήματα. Συνεπώς δεν είναι αντικείμενα τα οποία μπορούν να οριστούν με τη βοήθεια της ευκλείδειας γεωμετρίας.\nΤα fractals περιγράφονται στο κλασικό βιβλίο του B. Mandelbrot, «Fractal Geometry of Nature» (κατεβάστε το δωρεάν από ΕΔΩ).\nΤο 1967 ο Mandelbrot προβληματιζόμενος σχετικά το μήκος της ακτογραμμής της Βρετανίας, συνειδητοποίησε ότι αυτό σχετίζεται με την κλίμακα του χάρτη που θα χρησιμοποιηθεί. Έτσι, προέκυψε ένα άρθρο με τίτλο «How long is the coast of britain? Statistical self-similarity and fractional dimension» , όπου ορίζεται η έννοια της κλασματικής διάστασης των fractals. Μια ευχάριστη εισαγωγή στην πολύπλοκη έννοια της διάστασης των fractals είχε κάνει ο Γιάννης Μπακόπουλος(*) ΕΔΩ: «Fractals παντού και πάντα!» .\nΗ διαδρομή των Απαλαχίων αντιστοιχεί σε μια όχι ασήμαντη διάσταση φράκταλ. Ο Brian Skinner, από το Πανεπιστήμιο του Οχάιο, την υπολόγισε σε κλίμακες μήκους μεταξύ ∼20 m και ∼100 km βρίσκοντας μια τιμή D≈1.08. Όπως αναφέρει στην δημοσίευσή του με τίτλο, «The fractal dimension of the Appalachian Trail» , η διάσταση D (divider dimension) μπορεί να χρησιμοποιηθεί για να εκτιμηθεί η πραγματική απόσταση πεζοπορίας μεταξύ δυο σημείων της διαδρομής σε έναν χάρτη με πεπερασμένη χωρική ανάλυση (π.χ. χάρτες Google). Kάτι που το επαλήθευσε «πειραματικά» , διανύοντας ο ίδιος το επίπονο μονοπάτι των Απαλαχίων.\nClick to access 2011.03332.pdf\n(*) στις αρχές της δεκαετίας του 1990 οι Κώστας Ποτηριάδης και Γιάννης Μπακόπουλος βομβάρδισαν με πρωτόνια στόχο από τσιμέντο με σκοπό τον προσδιορισμό της διάστασης φράκταλ του τσιμέντου (!) [Determination of fractal dimension in cement gels by PIXE]\n‹ Εξηγώντας τη βαρύτητα, χωρίς την θεωρία των χορδών;\nΜικρόβια που τρώνε πετρώματα, θα βοηθήσουν στις εξορύξεις στο διάστημα ›\nΕτικέτες: Fractal, Φράκταλ


Αναρτήθηκε από ΥΠΕΡΙΩΝ στις 3:43 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΥΠΕΡΙΩΝ στις 1:43 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΥΠΕΡΙΩΝ στις 8:32 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΥΠΕΡΙΩΝ στις 3:56 π.μ. Δεν υπάρχουν σχόλια: Σύνδεσμοι σε αυτήν την ανάρτηση


Αρχαία Ελλάς: Ορεινή Νάξος: Το εντυπωσιακό μαρμάρινο Ιερό του Απόλλωνα και της Δήμητρας\nΟ ναός της Δήμητρας υπολογίζεται ότι ανεγέρθη έναν αιώνα πριν από τον Παρθενώνα. Σε έναν λοφίσκο μιας πεδιάδας της Νάξου δεσπόζει ο ναός της θεάς Δήμητρας. Οικοδομήθηκε από λευκό μάρμαρο όταν ο Λύγδαμις ήταν τύραννος του νησιού, μεταξύ 530 -520 π.Χ....\nO ναός είναι κατασκευασμένος ολόκληρος από λευκό μάρμαρο σε τετράγωνο σχήμα, με κολώνες στην πρόσοψη του. Στο εσωτερικό του είχε επίσης κολώνες, οι οποίες στήριζαν την οροφή στον ειδικά διαμορφωμένο εσωτερικό χώρο, ο οποίος χρησιμοποιούνταν για τη λατρεία της Θεάς Δήμητρας και της κόρης, όπως μαρτυρούν επιγραφές που βρέθηκαν στο ναό.\nΒρίσκετε κοντά στο χωριό άνω Σαγκρί, δίπλα από το βουναλάκι "Πλατιά Ράχη". Λίγα χιλιόμετρα μετά το Σαγκρί, θα συναντήσετε την αντίστοιχη πινακίδα, λίγο πριν την είσοδο του χωριού, στο αριστερό σας χέρι.\nΤο αρχιτεκτονικό αυτό σύνολο εντοπίστηκε από τον Ν. Κοντολέοντα το 1949. Ο ίδιος το 1954 έσκαψε και αποσαφήνισε τα λείψανα του ναού. Ο χώρος μελετήθηκε διεξοδικά από ομάδα αρχιτεκτόνων με σειρά προγραμμάτων του Πολυτεχνείου του Μονάχου, σε συνεργασία με την Αρχαιολογική Εταιρεία κυρίως τη περίοδο 1976 – 1985.\nTο ΚΤΕΛ Νάξου πραγματοποιεί δρομολόγια έως το γειτονικό χωριό Σαγκρί. Ο αρχαιολογικός χώρος παραμένει ανοικτός για το κοινό όλο το εικοσιτετράωρο. Το Αρχαιολογικό Μουσείο του Γύρουλα είναι ανοικτό καθημερινά από τις 08:30 έως και τις 15:00, εκτός από την Δευτέρα, η είσοδος είναι δωρεάν.


Με θέα 3 παπαρούνες και 1 θάλασσα: "I'm gonna take it with me when I go"\nΣάββατο, Νοεμβρίου 18, 2006 φύτρωσέ μια Παπαρούνα\n"I'm gonna take it with me when I go"\nΓραμμές διαγώνιες. Ετοιμόρροπες. Στο βασικό σχέδιο μας έλεγαν πως οι γραμμές οι διαγώνιες δηλώνουν αμφιταλάντευση, φόβο για την πτώση, μια ανημποριά να γίνει οριζόντια ή κάθετη. Σαν να πέφτεις, λέει, αλλά δεν πέφτεις τελικά. Μια οξεία γωνία που σχηματίζεται περιμένοντας να μηδενιστεί ή να γίνει ορθή. Κάθεσαι στωικά με το αλεξίπτωτο στην πλάτη. Κι ας είναι η γραμμή δυο τυχαία σημεία που τυχαία ενωθήκανε. Θα ταν σαχλαμάρα να σου αρχίναγα πάλι τις παρομοιώσεις; Γι αυτά τα τυχαία σημεία που τυχαία ενωθήκανε κάτω από συνθήκες ψύχους και απυρόβλητης μοναξιάς; Τίποτα άλλο. Μια ξεψυχισμένη διαγώνιος που όσες προσπάθειες κι αν έκανα να σιάξει λίγο,\nμένει πάντα καρφωμένη\n(φώτο: Λία Ζαννή)\nat: Κυριακή, Νοεμβρίου 19, 2006 11:41:00 π.μ. είπε...\nΓραμμές αντίθετες των γραμμώσεων\nενώσεις και σχέσεις.\nΣαν εμάς κι αυτές\nat: Κυριακή, Νοεμβρίου 19, 2006 12:36:00 μ.μ. είπε...\nΑν στρίψεις το χαρτί γίνεται οριζόντια, κάθετη, γίνεται ό,τι θελήσεις.\nat: Δευτέρα, Νοεμβρίου 20, 2006 1:49:00 μ.μ. είπε...\nΏστε όλα αυτά συμβολίζει μία διαγώνιος?\nat: Δευτέρα, Νοεμβρίου 20, 2006 4:01:00 μ.μ. είπε...\n#0 comments, εύχομαι τα δικά μας-σας βεγγαλικά να ταν πιο πολλά από αυτά του Τομ! :Ρ\n#τζιτζιλ, ναι...ό,τι θελήσεις. Κουράγια να χεις μόνο..\n#κολοκυθάκι, και άλλα πολλά...Η διαγώνιος που ξεκινά απο τα αριστερά και ανεβαίνει προς τα δεξιά δηλώνει αισιοδοξία, ενώ η άντίθετη το ανάποδο..Στη γραφιστική οι πολλές διαγώνιες αποφεύγονται όταν θες να δημιουργήσεις κλίμα ασφάλειας και προοπτικής. Τα ίδια και στη ζωή, άι γκες..


Sky Express: Πετάξτε Καστοριά – Αθήνα με 16,90 ευρώ ! - OlaDeka\nΑρχική » Δυτική Μακεδονία » Καστοριά » Sky Express: Πετάξτε Καστοριά – Αθήνα με 16,90 ευρώ !\n26 Δεκεμβρίου 2019 Mr. Blog Καστοριά\nΑνακαλύψτε 25 προορισμούς σε όλη την Ελλάδα από 16,90€!!\nΓια κρατήσεις θέσεων που θα γίνουν από τις 26/12/19 μέχρι τις 2/1/20, για πτήσεις που θα πραγματοποιηθούν από τις 13/1/20 μέχρι τις 11/6/20, η Sky Express προσφέρει εισιτήρια από 16,90€ τελική τιμή!\n*** Η προσφορά ισχύει για περιορισμένο αριθμό θέσεων. Η τιμή εισιτηρίου των 16,90€ αφορά αναχωρήσεις από τους προορισμούς: Νάξο, Μήλο, Κύθηρα, Πάρο, Κάρπαθο, Σύρο, Αστυπάλαια, Κάλυμνο, Ικαρία, Κοζάνη και Καστοριά.\nΟι αναχωρήσεις από Αθήνα προς τα παραπάνω νησιά επιβαρύνονται με επιπλέον φόρους αεροδρομίου και η τιμή εισιτηρίου είναι 38,54€, ενώ για όλες τις υπόλοιπες αναχωρήσεις από Αθήνα είναι 50,54€.\nΓια αναχωρήσεις από: Ηράκλειο, Χίο, Αλεξανδρούπολη, Ιωάννινα και Λήμνο η τελική τιμή εισιτηρίου είναι 28,90€.\nH Sky Express αναλαμβάνει την αεροπορική σύνδεση της Καστοριάς με την Αθήνα\nSKY Express: Ακυρώσεις και τροποποιήσεις πτήσεων 15-16/10 λόγω απεργίας σε Κοζάνη και Καστοριά\nΠ. Κεπαπτσόγλου για μολυσμένο νερό: “Στα δικαστήρια για τα πλαστά αποτελέσματα”\nΗ Καστοριά στο ένθετο Ταξίδια της κυριακάτικης Καθημερινής


⭐ Ταξιδιωτικός Οδηγός Κρήτης⛵⭐ - Παραλία Γρα Λυγιά\nΗ Γρα Λυγιά είναι παραθαλάσσιος οικισμός 2000 και πλέον κατοίκων, 5 χλμ δυτικά της Ιεράπετρας. Η παραλία της Γρα Λυγιάς ξεκινάει στα δυτικά από την έξοδο του Καλαμαυκιανού Ποταμού στο Στόμιο και εκτείνεται στα ανατολικά ως τον οικισμό των Ποτάμων. Είναι μια όμορφη παραλία με χοντρή άμμο, ψιλό βότσαλο και κρυστάλλινα νερά στο Νότιο Κρητικό πέλαγος. Αρκετά αλμυρίκια στη παραλία της προσφέρουν πλούσια σκιά στους περαστικούς επισκέπτες. Υπάρχουν ομπρέλες δωρεάν από το Πολιτιστικό Σύλλογο, και ντους.\nΟι κάτοικοι ασχολούνται κυρίως με τις θερμοκηπιακές καλλιέργειες πρώιμων κηπευτικών που εξάγονται σε όλη την Ευρώπη. Από το 1930 καλλιεργούνταν υπαίθρια πρώιμα κηπευτικά, ενώ εδώ έγινε και η πρώτη στην Κρήτη καλλιέργεια πρώιμων κηπευτικών σε θερμοκήπια το 1966. Η χρήση των θερμοκηπίων άρχισε από τον Ολλανδό Paul Kuijpers, του οποίου υπάρχει άγαλμα στην είσοδο του οικισμού Στόμιο. Κινητήριος δύναμη της ανάπτυξης της περιοχής είναι το φράγμα των Μπραμιανών στα βόρεια του οικισμού, που εκτός από κύριος υδροδότης των θερμοκηπίων, αποτελεί κι ένα σπουδαίο υδροβιότοπο.\nΗ ιστορία της ευρύτερης περιοχής της Γρα Λυγιάς, ξεκινά από το 4000 π. Χ., καθώς έχει εντοπιστεί ανθρώπινος σκελετός αυτής της εποχής. Έκτοτε η περιοχή αυτή έχει συνεχή ιστορική παρουσία.\n« Παραλία Ιεράπετρας\nΠαραλίες Αμμουδάρες »


Μία υπέροχη Χριστουγεννιάτικη ιστορία που αξίζει να δείτε. Το θαυμάσιο έργο του Ευγένιου Τριβιζά έγινε ταινία – Όλα στη φόρα\nΚοινωνικά Μία υπέροχη Χριστουγεννιάτικη ιστορία που αξίζει να δείτε. Το θαυμάσιο έργο του Ευγένιου Τριβιζά έγινε ταινία SHARESShareTweet\nΔιαβάστε επίσης: «Μεγάλη κομπίνα από τα MEDIA MARKT»\nΔιαβάστε επίσης: ΜΑΣ ΑΦΟΡΑ ΟΛΟΥΣ-Αν δείτε ΑΥΤΟ στο αυτοκίνητό σας ΕΙΔΟΠΟΙΗΣΤΕ αμέσως την αστυνομία— Μπορείς! Αποκρίθηκε το παιδί χουχουλίζοντας τα χέρια – Άσε με, σε παρακαλώ, να καθίσω στη ρίζα σου για λίγο. Νιώθω τόσο, μα τόσο κουρασμένο, πονάω… και δεν έχω πού να πάω…\n← Η απίστευτη ιστορία του 12χρονου Μιχάλη που έγινε μοναχός στο Άγιο Όρος


Θα μείνει ή όχι ο Ντούρις; - Balla.com.cy\nΘα μείνει ή όχι ο Ντούρις;\nΔημοσιεύτηκε στις 22/03/2018 - 11:46 από Τίμος Νικολάου\nΈνα μεγάλο ερώτημα που απασχολεί την Ανόρθωση είναι το κατά πόσο θα συνεχίσει και του χρόνου να φορά την φανέλα με τον φοίνικα στο στήθος ο Μίχαλ Ντούρις.\nΟ Σλοβάκος επιθετικός, ο οποίος ήρθε το περασμένο Ιανουάριο στην ομάδα της Αμμοχώστου, αναδεικνύεται λίρα εκατό για την ομάδα αφού μέχρι τώρα πέτυχε 7 τέρματα, και βοήθησε την ομάδα να πάρει αρκετούς βαθμούς.\nΘυμίζουμε πως ο ποδοσφαιριστής αγωνίζεται στην Ανόρθωση ως δανεικός από την Όρεμπρουκ, ομάδα της Ρωσίας με την παραμονή του στους κυανόλευκους για του χρόνου να είναι δύσκολη. Και αυτό γιατί στην Όρεμπρουκ κόστισε γύρω στις 600 χιλιάδες ευρώ να τον αποκτήσει.\nΠολλά θα εξαρτηθούν από την Όρεμπρουκ και το κατά πόσο θα ανέβει στην πρώτη κατηγορία. Εάν τα καταφέρει τότε θα δικαιούται ακόμα 2 ξένους στο ρόστερ της. Το γεγονός όμως ότι η ομάδα τον σκάρταρε για την δεύτερη κατηγορία θα τον θέλει στην πρώτη; Εδώ είναι που ποντάρουν στην Ανόρθωση και ευελπιστούν πως θα τον κρατήσουν.\nΕπίσης ένα άλλο μεγάλο εμπόδιο αποτελεί και το συμβόλαιο του παίκτη αφού είναι αρκετά υψηλό για τα δεδομένα της Κυρίας. Συγκεκριμένα είναι περίπου 350 χιλιάδες το χρόνο αλλά αυτό που μπορεί να γίνει είναι να ανανεωθεί ο δανεισμός του, με τους κυανόλευκους να του δίνουν ένα μερίδιο από το συμβόλαιο του.\nΌπως και να έχει η περίπτωση του είναι δύσκολη, ωστόσο η ομάδα της Αμμοχώστου θα κάνει τα πάντα για να τον κρατήσει στην ομάδα. Η θέση του σέντερ φορ είναι κάτι που βασάνιζε την ομάδα του Λέβι από την αρχή της σεζόν και τώρα που βρήκαν ένα ικανό killer δεν θέλουν να τον χάσουν.\nPosted in UncategorizedTagged Σημαντικές Ειδήσεις\n« Στο Λευκό Οίκο ο Θάνος Πετρέλης\nΣτα σκαριά η δημιουργία Δημοτικής Αστυνομίας »\n5οι αγώνες μικρών κρατών Ευρώπης καράτε\nΓιόχανσον: «Δεν περίμενα πως θα σκοράρω, είναι ωραίο συναίσθημα»\nΚορίτσια έτοιμα για το πρώτο σερβίς…\nΣήμερα οι εξετάσεις των διαιτητών\n«Ετοιμαζόμαστε για την πρώτη αναγνωριστική εκδρομή»\nΗ Γιουνάιτεντ αποκλείεται και ο Πογκμπά γελάει (vid)\nΝα χτίσει στα καλά διαστήματα\nΠανηγύρισε στο Ολντ Τράφορντ με τα… 5 ευρωπαϊκά της Λίβερπουλ (pic & vid)\nΤο… αμφιλεγόμενο μήνυμα στο μουσείο του Κριστιάνο για τους τίτλους (pic)


Τσικνοπέμπτη: Τα 5 πράγματα που πρέπει να ξέρεις για την "ημέρα του κρέατος" - ΤΟ ΒΗΜΑ ΤΗΣ ΒΟΧΑΣ\nHome / Μαγειρική / Τσικνοπέμπτη: Τα 5 πράγματα που πρέπει να ξέρεις για την "ημέρα του κρέατος"\nby ΤΟ ΒΗΜΑ ΤΗΣ ΒΟΧΑΣ on Φεβρουαρίου 24, 2022 in Μαγειρική\nnews247 24 Φεβρουαρίου 2022\nΜπορεί ο κορονοϊός να βρίσκεται ακόμη ανάμεσά μας, παρά τη σταδιακή αποκλιμάκωση που παρατηρείται σε κρούσματα και διασωληνωμένους, ωστόσο όπως όλα δείχνουν η φετινή Τσικνοπέμπτη θα τιμηθεί με άρση των μέτρων στην εστίαση, καθώς μεταξύ άλλων από το Σάββατο (19/2) τέθηκε σε εφαρμογή η άρση της απαγόρευσης ορθίων στη διασκέδαση.\nΤσικνοπέμπτη NIKOS LIBERTAS / SOOC\nΗ Τσικνοπέμπτη γιορτάζεται 11 ημέρες πριν την Καθαρά Δευτέρα, την Πέμπτη της 2ης εβδομάδας της Αποκριάς, γνωστή και ως Κρεατινή. Η Τσικνοπέμπτη του 2022 πέφτει 23 Φεβρουαρίου 2022. Οι άλλες εβδομάδες είναι η Προφωνή και η εβδομάδα της Τυροφάγου. Για τους Ελληνορθόδοξους προμηνύει την έναρξη της Σαρακοστής. Της σαρανταήμερης περιόδου νηστείας πριν από το Πάσχα.


Πολ Τζορτζ : Ο Ντοκ Ρίβερς με χρησιμοποιούσε σαν να ήμουν ο Ρέι Άλεν | in.gr\nTAGS: nbaλος άντζελες κλίπερςντοκ ρίβερςπολ τζόρτζ\n3 Δεκεμβρίου 2020, 11:59\nΟι Λος Άντζελες Κλίπερς ξεκίνησαν με πολλές προσδοκίες την προηγούμενη σεζόν μετά τις προσθήκες των Καουάι Λέοναρντ και Πολ Τζορτζ, ωστόσο οι Νάγκετς τούς σταμάτησαν στα ημιτελικά της Δυτικής Περιφέρειας, παρότι είχαν προηγηθεί με 3-1 στη σειρά.\nΜέσα στη χρονιά είχαν προκύψει πολλά προβλήματα για την ομάδα του Λος Άντζελες, με την γκρίνια να είναι το κύριο χαρακτηριστικό σε ένα σύνολο που δεν έμοιαζε να βρίσκει τα πατήματά του.\nΚάτι τέτοιο επιβεβαίωσε ουσιαστικά ο Πολ Τζορτζ, με τον Αμερικανό να μιλά στο podcast των Στίβεν Τζάκσον και Ματ Μπαρνς για την όλη κατάσταση με τον αποκλεισμό από τους τελικούς της Δύσης, ενώ δεν μίλησε και με τα καλύτερα λόγια για τον πρώην προπονητή της ομάδας και τον τρόπο με τον οποίον τον χρησιμοποιούσε.\nΑναλυτικά όσα είπε ο Πολ Τζορτζ:\nΓια τη χρησιμοποίησή του από τον Ντοκ Ρίβερς και τι προτιμούσε εκείνος:\n«Με χρησιμοποιούσε σαν να ήμουν ο Ρέι Άλεν ή ο Τζέι Τζέι Ρέντικ, όπου έπαιρνα συνεχώς σκριν μακριά από την μπάλα. Μπορώ να το κάνω, αλλά δεν είναι αυτό το παιχνίδι μου. Εγώ χρειάζομαι ροή. Θέλω περισσότερες επιλογές, θέλω να εμπλακώ στο πικ εν ρολ, να ποστάρω. Ήθελα σε διαφορετικά σημεία την μπάλα. Γι’ αυτό η περσινή σεζόν ήταν δύσκολη σε πολλά επίπεδα».\nΓια τον αποκλεισμό από τους Νάγκετς στους ημιτελικούς της Δυτικής Περιφέρειας:\n«Ήταν δύσκολο για εμάς, επειδή είχαμε αυτοπεποίθηση. Περάσαμε μπροστά με 3-1 και νιώσαμε ότι θα παίρναμε τη νίκη στο επόμενο παιχνίδι, αλλά χάσαμε. Μετά είπαμε ότι είμαστε στο 3-2 και θα πάρουμε το επόμενο και χάσαμε πάλι. Σε όλη αυτήν τη διαδικασία όμως ποτέ δεν κάναμε προσαρμογές.\nΠοτέ δεν δουλέψαμε κάτι διαφορετικό. Κάναμε τα ίδια σκ…α συνέχεια και αναρωτιόμασταν τι γίνεται. Μιλούσαμε μεταξύ μας και λέγαμε ότι θα πάνε όλα καλά, αντί να λέμε ότι πρέπει να αλλάξουμε κάποια πράγματα. Δεν αξίζαμε να προκριθούμε. Δεν ήμασταν έτοιμοι. Δε δουλέψαμε. Απλώς λέγαμε ότι είχαμε εμένα, τον Λέοναρντ, τον Γουίλιαμς και τον Χάρελ και πως θα τα καταφέρουμε».\nΣχετικά άρθρα: ➤ Λεμπρόν : Στους Λέικερς μέχρι το 2023 ➤ ΛεΜπρόν κατά Μπακς : Μας αιφνιδίασαν όλους όταν δεν κατέβηκαν με τους Μάτζικ ➤ Δύο κρούσματα κοροναϊού στους Γουόριορς, αναβλήθηκε η πρώτη προπόνηση\nIN TV Λινού στο MEGA: Η εστίαση στους εξωτερικούς χώρους θα μπορούσε να ανοίξει 24 λεπτά πριν\nIN TV Τραγωδία στη Μεταμόρφωση: Νεκρός ηλικιωμένος άνδρας από πυρκαγιά που ξέσπασε σε μονοκατοικία 44 λεπτά πριν


Λιλ: Όλα τα εστιατόρια Εστιατόρια κοντά στο αξιοθέατο La Bastide 48\nΕστιατόρια σε Ινδική για: Lille Centre 12\nΕυρώπη›Γαλλία›Nord-Pas-de-Calais›Nord›Λιλ›Εστιατόρια σε Λιλ› La Bastide 48\n283 Κριτικές Νο242 από 1.204 Εστιατόρια για: Λιλ Γαλλική, Ευρωπαϊκή\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών 48 rue Hopital Militaie, 59000, Λιλ, Γαλλία +33 3 20 86 50 81\nΒρείτε τραπέζι Ενημέρωση Αναζήτηση διαθέσιμων ωρών σε αυτό το εστιατόριο Το εστιατόριο La Bastide 48 δεν έχει διαθεσιμότητα για την ώρα που ζητήσατε. Επιλέξτε διαφορετική ώρα ή αναζητήστε εστιατόρια με διαθεσιμότητα.\n283 κριτικές από την κοινότητά μας στο TripAdvisor Η σημερινή προσφορά εστιατορίου Indian HouseEως και 40% έκπτωση Δείτε όλες τις προσφορές Κάντε κράτηση σε παρόμοια εστιατόρια\nΛιλ, Nord 135 Κριτικές Instants Gourmands\nΛιλ, Nord 193 Κριτικές Κράτηση Le Lion Bossu\nΛιλ, Nord 294 Κριτικές Κράτηση Cour des Vignes\nΛιλ, Nord 185 Κριτικές Κράτηση Περισσότερα N'Autre Monde\nΛιλ, Nord 270 Κριτικές Κράτηση Opus\nLa Madeleine, Λιλ 91 Κριτικές Κράτηση La petite table\nΛιλ, Nord 415 Κριτικές Κράτηση Δείτε όλα τα διαθέσιμα εστιατόρια\nΑπαλοιφή όλων La Bastide 48: Ξεκινήστε την κριτική σας Κάντε κλικ για να βαθμολογήσετε\nΕνημέρωση καταχώρισης… La Bastide 48: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΛιλ, Nord l'Escale des Saveurs\nLa Madeleine, Λιλ Λιλ: Όλα τα εστιατόρια (1370)\nLa Bastide 48: Έχετε πάει; Μοιραστείτε τις εμπειρίες σας! Γράψτε μια κριτική\nΈχετε απορίες; Λάβετε απαντήσεις από το προσωπικό αυτού του χώρου (La Bastide 48) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: La Bastide 48 Κοντινά αξιοθέατα με τη μεγαλύτερη βαθμολογία 197 Κριτικές Librairie Furet du Nord\n1.545 Κριτικές Grand Place\nΑναζήτηση όλων των αξιοθέατων Κοντινά εστιατόρια με τη μεγαλύτερη βαθμολογία 566 Κριτικές La Fossetta\n177 Κριτικές Be yourself


Συνέντευξη Επισκόπου Τολιάρας και Νοτίου Μαδαγασκάρης Προδρόμου - Η διαδρομή από τη Λακωνία ως την Αφρική\nΠαρασκευή, 18 Ιανουάριος 2019 08:16 | Χρήστος Πετρούλιας | E-MAIL ΕΚΤΥΠΩΣΗ\nΛίγο πριν από την αναχώρησή του για το Κάιρο της Αιγύπτου, όπου πριν από λίγες ημέρες τελέστηκε η χειροτονία του σε Επίσκοπο Τολιάρας και Νοτίου Μαδαγασκάρης, ο μέχρι πρότινος αρχιμανδρίτης π. Πρόδρομος Κατσούλης παραχώρησε μια ενδιαφέρουσα συνέντευξη στον τόπο καταγωγής του, το Δαφνί Λακωνίας.\nΟ πατέρας Πρόδρομος, απόφοιτος της Θεολογικής Σχολής Αθηνών, εισήχθη στο μοναχισμό στη Μονή της Μετανοίας του, την Ιερά Κοινοβιακή και Ιεραποστολική Μονή των Αγίων Αναργύρων Πάρνωνος το 2002. Έξι χρόνια αργότερα, χειροτονήθηκε διάκονος και στη συνέχεια πρεσβύτερος από τον σεβασμιώτατο Μητροπολίτη Μονεμβασίας και Σπάρτης κ. Ευστάθιο. Από το Νοέμβριο του 2015, βρέθηκε δίπλα στον Μητροπολίτη Καμερούν κ. Γρηγόριο, ενώ το 2016 έλαβε τον τίτλο του αρχιμανδρίτη. Την 26η Νοεμβρίου 2018, εξελέγη παμψηφεί Επίσκοπος Τολιάρας και Νοτίου Μαδαγασκάρης.\nΗ τελετή χειροτονίας του π. Πρόδρομου έλαβε χώρα την Κυριακή 13 Ιανουαρίου από τον Πατριάρχη Αλεξανδρείας κ. Θεόδωρο, με τη συμμετοχή του σεβασμιωτάτου Μητροπολίτη Μονεμβασίας και Σπάρτης κ. Ευσταθίου, αλλά και τη παρουσία -μεταξύ άλλων- του υφυπουργού Εξωτερικών της Ελλάδος κ. Μάρκου Μπόλαρη.\nΔιαβάστε παρακάτω την ενδιαφέρουσα συνέντευξη που παραχώρησε ο νέος Επίσκοπος Μαδαγασκάρης στη Μαρεβίνα Κουτσοβασίλη:\n- Αρχικά, πρέπει να πούμε, ότι το Πατριαρχείο Αλεξανδρείας τα τελευταία χρόνια έχει συνειδητοποιήσει το μέγεθος και τη σημασία του ιεραποστολικού έργου πράγμα το οποίο εκφράζει πλήρως ο Πατριάρχης μας, λέγοντας ότι το μέλλον της Ορθόδοξης Πίστεως και της Ορθόδοξης Εκκλησίας βρίσκεται στην Αφρική. Με γνώμονα το παραπάνω προσπαθεί να δημιουργήσει νέες Επισκοπές, Η Μαδαγασκάρη ήταν μια ενιαία Μητρόπολη, περιελάμβανε δηλαδή όλο το νησί, όμως λόγω της τεράστιας έκτασης που καταλάμβανε, πάρθηκε απόφαση από τη Σύνοδο του Πατριαρχείου μας να διχοτομηθεί, προκύπτοντας τιουτοτρόπως η νέα Επισκοπή Τολιάρας και Νοτίου Μαδαγασκάρης. Η δική μου τώρα επιλογή, έγινε με πρόταση του Μακαριωτάτου Πάπα και Πατριάρχου, κκ. Θεοδώρου. Στη συνέχεια έλαβε χώρα η διαδικασία της ψηφοφορίας, όπου συμμετέχουν όλοι οι Επίσκοποι της Αφρικής και μέσα από τα τρία πρόσωπα που διεκδικούν τη θέση, επιλέγεται το πρόσωπο που έχει τους περισσότερους ψήφους. «Για εμένα όντως ήταν μία έκπληξη. Δεν το γνώριζα. Δεν το περίμενα» Ο πόθος της Ιεραποστολής γι’ εμένα ήταν κάτι το οποίο συμπορευόμουν σε όλα τα βήματα του μοναχικού μου βίου. Ξεκίνησα από την Ιερά Μονή Αγίων Αναργύρων Σπάρτης, το 2002, σε μία σχετικά νεαρή ηλικία και αυτός ο πόθος όσο περνούσαν τα χρόνια επιβεβαιωνόταν μέσα μου και πάντοτε δοκίμαζα εγώ ο ίδιος τον εαυτό μου. Έτσι, το 2015, για πρώτη φορά κατέβηκα στο Καμερούν.\n- Πάντα αγαπούσα την Ιεραποστολή και πάντοτε μέσα από τα ιεραποστολικά περιοδικά που κυκλοφορούν, διάβαζα τα άρθρα διάφορων αρχιερέων. Βέβαια οφείλω να ομολογήσω ότι αυτό το οποίο με είχε κερδίσει, ήταν ο πρώτος Μητροπολίτης Μαδαγασκάρης, ο αείμνηστος Νεκτάριος , ο οποίος ήταν ένας εκ των θυμάτων της μοιραίας πτώσης του Σινούκ. Αυτός ο άνθρωπος με είχε συγκινήσει βαθιά δημιουργώντας μου συνάμα μια αγάπη για την Μαδαγασκάρη. Επίσης, η αγάπη μου αυτή για την Ιεραποστολή εντάθηκε με αφορμή ένα άρθρο του νυν Πατριάρχου, ο οποίος τότε διακονούσε ως Μητροπολίτης Καμερούν και μου έδωσε αυτή την ώθηση. Συνεχίζοντας αυτή την εξ αποστάσεως σχέση με την Ιεραποστολή, ως απλώς αναγνώστης σχετικών περιοδικών, παρατήρησα την αλλαγή στη θεματική μετά το μοιραίο ατύχημα, όταν και αναλαμβάνει Μητροπολίτης Καμερούν ο κ.κ. Γρηγόριος. Πάντοτε μου άρεσαν τα άρθρα του γιατί έδινε στον αναγνώστη το δικαίωμα να δει μία προβληματική πτυχή της Ιεραποστολής, αλλά παράλληλα και τρόπους με τους οποίους μπορεί να συνεχιστεί η μαρτυρία της Ορθοδοξίας στην Αφρική. Πάντοτε λοιπόν, αυτός ο άνθρωπος με συγκινούσε.\n- Ο Σεβασμιότατος Μητροπολίτης Καμερούν έχει κάνει ένα τεράστιο έργο βρισκόμενος εκεί 14 χρόνια. Ειδικά τα τελευταία χρόνια, το έργο του είναι τεράστιο. Καταρχάς, αυτό που πρέπει να πούμε, είναι πως η μέριμνα του κάθε Ιεραποστόλου είναι πρώτα πνευματική. Εμείς, εφαρμόζουμε τον λόγο του Ευαγγελίου «Πορευθέντες μαθητεύσατε πάντα τα έθνη, βαπτίζοντες αυτούς εις το όνομα του Πατρός και του Υιού και του Αγίου Πνεύματος», αυτή είναι η πρώτη μέριμνα, η δική μας. Ξέρετε, υπάρχει η παραβολή του καλού Σαμαρείτη μέσα στο Ευαγγέλιο, που αναφέρει ότι καθώς πορευόταν βρέθηκε ο άρρωστος, έτσι και στην Αφρική, καθώς πορευόμαστε βρίσκονται χιλιάδες τέτοιοι άνθρωποι στο δρόμο μας. Οπότε, αν λίγο κλείσουμε τα μάτια μας και πάρουμε όλοι τη θέση του καλού Σαμαρείτη, το έργο του κάθε Ιεραποστόλου είναι ξεκάθαρο, η παντοιοτρόπως βοήθεια κάθε ανθρώπου.\n- Στο σήμερα, ξεκινάω και εύχομαι η χάρις του Αγίου Πνεύματος την ημέρα της προσωπικής μου Πεντηκοστής να με φωτίσει, κατευθύνοντάς με στο «τι» και «πώς» πρέπει να πράξω. Όπως σας είπα και πριν, όταν βρίσκεσαι ανάμεσα σε χιλιάδες ανθρώπους, οι οποίοι υποφέρουν, διακατέχεσαι από ένα αίσθημα προσφοράς και βοήθειας. Οπότε, αυτό που λέω πάντοτε, είναι αυτό που έλεγε και ο Άγιος Κοσμάς ο Αιτωλός, ότι: «προτιμώ να χτίσουμε ένα σχολείο παρά να χτίσουμε μία εκκλησία». Η λατρεία, γίνεται πάρα πολύ όμορφα και κάτω από ένα δέντρο και μέσα σε μία καλύβα, που έχουμε πάρα πολλές στην Αφρική. Επομένως, σκοπός μας είναι, όχι να προσηλυτίσουμε, καθώς μία τέτοια προσέγγιση είναι λανθασμένη, αλλά να βοηθήσουμε αυτά τα παιδιά, να βγουν αλώβητα από την ανέχεια, χτίζοντας ένα σχολείο, ένα ιατρείο ή ανοίγοντας ένα πηγάδι.\n- Κοιτάξτε, οι Αφρικανοί τις περισσότερες φορές έχουν την ελπίδα μέσα τους, κάτι που λείπει από τον Έλληνα. Οι παλαιότερες γενιές των Ελλήνων, ήλπιζαν σε ένα καλύτερο μέλλον και γι’ αυτό προσπαθούσαν. Πίστευαν, ότι μπορεί εκείνοι να μη βίωναν αυτό το καλύτερο μέλλον αλλά τα παιδιά και τα εγγόνια τους θα το ζούσαν, κάτι που η σημερινή γενιά των Ελλήνων δεν αναλογίζεται. Λόγω της έλλειψης αυτής της ελπίδας για το καλύτερο, οδηγούνται πολλές φορές σε ψυχικά αδιέξοδα, ενώ στον Αφρικανό αυτή η ελπίδα υπάρχει, πιστεύοντας ότι μπορεί να επέλθει βελτίωση στη χώρα του. Βέβαια, θεωρώ, ότι πολλές φορές οι άνθρωποι δημιουργούμε ανάγκες, δεν έχουμε. Αν συγκρίνουμε τα παιδιά της Αφρικής με αυτά της Ελλάδος ή κάποιας άλλης χώρας, θα αναρωτηθούμε πώς είναι δυνατόν τα παιδιά αυτά να είναι ευχαριστημένα με μία μπάλα, με την οποία θα παίζουν πενήντα παιδιά, ενώ σε άλλες χώρες υπάρχουν πενήντα παιχνίδια για ένα παιδί και πάλι δεν είναι ευχαριστημένο; Γενικότερα, υπάρχει η έννοια της αλληλεγγύης στην Αφρική, η οποία υπάρχει και στον Έλληνα, κρύβεται όμως πολλές φορές κάτω από την μάνητα της καθημερινότητας. Το να βοηθήσουμε δηλαδή, όχι με την έννοια πάντοτε της πράξης, αλλά το να πούμε έναν καλό λόγο, τον οποίο έχει τόσο ανάγκη ο συνάνθρωπός μας. Επομένως, τα όνειρα για την Νότια Μαδαγασκάρη είναι πάρα πολλά. Εύχομαι πάντοτε, με την ευλογία του Πατριάρχη μας, όντας Πατριάρχης της Αγάπης, να μπορέσουμε να φέρουμε πολλούς συνανθρώπους μας κοντά στην αληθινή πίστη, αλλά και να προσφέρουμε με έργα, τα οποία θα ανακουφίσουν τον πόνο των συνανθρώπων μας.\n- Ο λαός της Αφρικής, από αυτό που έχω ζήσει στο Καμερούν, είναι ένας πάρα πολύ πιστός λαός, ανεξαρτήτου δόγματος. Στο Καμερούν αριθμούμε 200.000 Χριστιανούς Ορθοδόξους. Η Νότια Μαδαγασκάρη, κάνει ένα νέο ξεκίνημα. Υπάρχει ένα πολύ μικρό ποίμνιο, μέσα σε μία τεράστια έκταση. Η έκταση, την οποία καλούμαι να ποιμάνω, καταλαμβάνει έκταση όση είναι τρείς φορές η Ελλάδα, και μέσα στην αυτή την έκταση υπάρχουν γύρω στους 7.000 Χριστιανούς Ορθοδόξους, ένα μικρό σχετικά ποίμνιο, το οποίο καλείτε να ζυμώσει όλη τη ζύμη. Οι Αφρικανοί ωστόσο, αναζητούν αυτή την Ορθόδοξη πνευματικότητα και οι περισσότερες μεταστροφές που έχουμε είναι από την Καθολική Εκκλησία, λόγω της διαφοράς στο πνεύμα που υπάρχει.\n- Εμείς στα σχολεία μας, θα φιλοξενήσουμε και παιδιά μουσουλμάνων και προτεσταντών και καθολικών, καθώς έχουμε άλλα κριτήρια. Στα ορθόδοξα σχολεία, πάντοτε υπάρχουν παιδιά από πολύτεκνες οικογένειες. Εμείς προσπαθούμε, να πάρουμε έστω δύο παιδιά από κάθε οικογένεια, που μπορεί να μην είναι ορθόδοξα και παραμένοντας στο δόγμα που ανήκουν, να φοιτήσουν στα σχολεία μας. Όπως και στα ιατρεία μας θα δώσουμε φάρμακα σε οποιονδήποτε έχει την ανάγκη μας, ανεξαρτήτου δόγματος.\n- Είναι πάρα πολύ τιμητικό για εμένα, γιατί είμαι νέος σε ηλικία, και όταν ήρθε ο Μητροπολίτης Σπάρτης κ. Ευστάθιος στην Σπάρτη εγώ δεν είχα γεννηθεί ακόμα, όποτε μεγάλωσα με την εικόνα αυτού του πνευματικού πατέρα από μικρό παιδί. Άλλωστε, τη μοναχική μου κουρά την πήρα από τα δικά του χέρια, διάκονος έγινα από τα δικά του χέρια, πρεσβύτερος έγινα από τα δικά του χέρια, οπότε και σε αυτή την μεγάλη προσωπική μου στιγμή, χαίρομαι, που θα παρευρίσκεται εκεί. Ο κ. Ευστάθιος, με στήριξε για πάρα πολλά χρόνια και όπως γνωρίζουμε όλοι μας, είναι ένας Ιεράρχης που έχει ήθος και λόγο κρυστάλλινο σαν το νερό. Και τη σημασία του, δείχνουν τα λόγια του Πατριάρχη, ότι δηλαδή «αφού είσαι κληρικός του Μητροπολίτη Σπάρτης, είναι σφραγίδα». Επομένως, καταλαβαίνετε πόσο τιμητικό είναι να μπει αυτός ο άνθρωπος στη διαδικασία να έρθει και να παρευρεθεί στην προσωπική μου χαρά.\n- Η εκκλησία πρέπει να γνωρίζουμε ότι είναι ένας χώρος που δεν προδίδει ποτέ. Όταν βγούμε έξω από την Ελλάδα, αλλάζουμε ως άνθρωποι, καθώς μέσα στην Ελλάδα αισθανόμαστε αυτή την πληρότητα, ενώ όταν βρισκόμαστε έξω από τα σύνορά μας, όταν αποτελούμε τη μειονότητα κάπου, καλούμαστε να συνυπάρξομε. Αυτό βέβαια, διευρύνει και τους ορίζοντες μας και νομίζω ότι η προσφορά γενικότερα είναι ένα συναίσθημα που μας αγγίζει όλους και ότι όντως ο άνθρωπος από την φύση του είναι κατασκευασμένος για να προσφέρει. Η χαρά δεν κρύβεται στο λαβείν αλλά στο δούναι. Περισσότερο χαιρόμαστε όταν προσφέρουμε κάτι παρά όταν παίρνουμε. Επομένως, θεωρώ ότι τα νέα παιδιά έχουν την δυνατότητα να βρεθούν σε έναν χώρο προσφοράς προς το συνάνθρωπο και να ωφεληθούν από αυτό.\nΔημοσιεύτηκε στο www.orthodoxianewsagency.gr


σπυρος πετρολεκας: Ιουνίου 2008\nΣωτήριον έτος 2008... Κυριακή 22 Ιούνη, 9.48 π.μ.\n...ένα τάμα σ' ένα βότσαλο στο ιερό της Αγίας Παρασκευής...\n‘Ηταν Σεπτέμβρης του 2006, με φρέσκιες ακόμα τις αναμνήσεις από το χωριό, όταν γεννήθηκε η ιδέα από το ‘Ιδρυμα Πετρολέκα για καταγραφή και αποτύπωση των αρχιτεκτονικών – παραδοσιακών χαρακτηριστικών του οικισμού μας. Χαρακτηριστικών τα οποία αλλοιώνονται από το χρόνο ή καταστρέφονται από την άγνοιά μας.\n...Η σπίθα έκανε την εμφανισή της....\nΗ ιδέα, για τα δεδομένα του χωριού, πρωτότυπη, αλλά ταυτοχρόνως και καινοτόμα, αφού οι υπεύθυνοι της πρωτοβουλίας αποφάσισαν να δώσουν την ευκαιρία σε “παιδιά απο τον τόπο” να φέρουν σε πέρας αυτό το δύσκολο εγχείρημα. Εγχείρημα το οποίο ολοκληρώθηκε με την έκδοση του βιβλίου “αρχιτεκτονική ανάλυση παραδοσιακού οικισμού - Χαρακας Λακωνίας” , αλλά και την πραγματοποίηση εκδήλωσης - παρουσίασης στη “Στοά του Βιβλίου”, στο κέντρο της Αθήνας, στις 30-04-07 με αθρόα προσέλευση κόσμου (Χαρακιωτών και μη).\n...Η σπίθα έγινε φλόγα...\nΗ εκδήλωση αυτή δημιούργησε πολλές προσδοκίες για την συνέχεια. Σκέψεις για περαιτέρω πρωτοβουλίες αυτομάτως γεννήθηκαν με στόχο το χωριό μας να μεταλλαχθεί σταδιακά σε έναν πρότυπο παραδοσιακό οικισμό που θα ακτινοβολεί στην ευρύτερη περιοχή του Ζάρακα και όχι μόνο. Εξάλλου οι βάσεις είχαν ηδη μπει...\nΚαι ξάφνου τα πάντα έσβησαν... ή μάλλον πάγωσαν.\nΟ λόγος? Δεν μας αφορά... Και αυτό διότι η ουσία είναι μια.. Η φλόγα υπάρχει και σιγοκαίει ακόμα.. Απλά άλλαξε “τόπο”…\nΜέσα από αυτό το blog θα προσπαθήσουμε σιγά σιγά να ξαναζωντανέψουμε τις προσδοκίες μας. Ανά τακτά χρονικά διαστήματα, θα θυμηθούμε μαζί όλα αυτά τα παραδοσιακά χαρακτηριστικά τα οποία καταγράψαμε 2 χρόνια πριν. Βήμα βήμα θα αναλύουμε αυτά που βλέπουμε γύρω μας. Για να μάθουμε να αναγνωρίζουμε, να αξιολογούμε και να προστατεύουμε την αρχιτεκτονική μας κληρονομιά.\n...Ίσως η γνώση και μόνο, να είναι αρκετή....\n(υπεύθυνος ομάδας αποτύπωσης)\nΑπαντήσεις Δελτίου 1 - Θεόδωρος Παπαγεωργίου (του Τζίμη)\n1. Γενικά ο τόπος που ο άνθρωπος είδε το πρώτο φως της ημέρας κι έζησε τα παιδικά του χρόνια είναι αρκετά ριζωμένος μέσα του.\nΙδιαίτερα για εμάς τους Χαρακιώτες αυτό ισχύει σε μεγαλύτερο βαθμό, διότι ζήσαμε τα παιδικά μας χρόνια σε ένα περιβάλλον κλειστό και "οικογενειακό", που οι άνθρωποι αισθάνονται πιο κοντά μεταξύ τους.\nΣυνεπώς, πρώτος λόγος του ομφαλίου λώρου με το χωριό είναι οι παραστάσεις των παιδικών μας χρόνων.\nΜάλιστα από μελέτες, έχει βρεθεί ότι στα πρώτα παιδικά χρόνια αποθηκεύονται περισσότερες εικόνες από όσες στα υπόλοιπα χρόνια της ζωής.\nΌταν επιπλέον υπάρχει και το σπίτι και η αυλή που μεγαλώσαμε και υπάρχουν και δικοί μας άνθρωποι, τότε ο σύνδεσμος είναι εντονότερος.\n2. Πολλές σκηνές της παιδικής μας ηλικίας αναπολούμε με συγκίνηση: Το παιχνίδι με τις ξύλινες μπάλες που έπαιζαν οι μεγάλοι άνδρες στην πλατεία και εμείς παρακολουθούσαμε με ενδιαφέρον. Το "βόσκημα" της γίδας στην πλεύρα πάνω από του Παπαλέκα, μαζί με άλλους.\n-Η "μόρφω" μας ήταν λίγο άγρια και με "κουρούλαγε" στην κατηφόρα. Ακόμη πολύ ωραία ανάμνηση ο τρύγος, το πάτημα των στυαφυλιών, το αλώνισμα και το λίχνισμα .\n3. Πράγματι το ίδρυμα Πετρολέκα αποτελεί για το Χάρακα σοβαρή πηγή εσόδων, που έδωσε όλα αυτά τα χρόνια, πνοή ζωής στο χωριό. Δεν πρέπει να παραβλέψουμε και την αρνητική πλευρά, που συνίσταται στη δημιουργία σχετικής αδιαφορίας για τα κοινά – αφού υπάρχει το ίδρυμα γιατί να ασχοληθούμε εμείς; Ακόμη δημιουργεί αντιπαραθέσεις μεταξύ των κατοίκων για τον τρόπο διανομής. Επίσης καλό είναι να ενισχύονται με σοβαρά ποσά οι νέοι που δημιουργούν οικογένεια στο χωριό. Τέλος, να ανακαινιστεί η οικία του ευεργέτη μας στο χωριό.\n4. α) Εάν δε με είχε προλάβει η Πίτσα, θα έφερνα μπόλικο νερό στο χωριό.\nβ) Θα έφερνα όμορφες ή και λιγότερο όμορφες νύφες για όλα τα παλικάρια του χωριού.\nγ) Θα άνοιγα το Δημοτικό Σχολείο γεμίζοντάς το με παιδιά.\nδ) Θα δημιουργούσα μια νέα οδική αρτηρία –ευθεία– "Αθήνα - Χάρακας", ώστε να φτάνω γρήγορα και ξεκούραστα.\nε) Και για να γελάσουμε, θα καταργούσα τις απότομες και δυσκολοανάβατες σκάλες του σπιτιού μου.\n5 α) Ο πρώτος ευεργέτης ΔΗΜ. ΡΟΒΑΤΣΟΣ, ο οποίος διέθεσε τεράστια ποσά για την ανοικοδόμηση του Σχολείου, καθώς και άλλα που δυστυχώς χάθηκαν, λόγω συνθηκών της εποχής (Βαλκανικοί πόλεμοι κλπ.)\nβ) Ο μεγάλος ευεργέτης ΓΕΩΡΓΙΟΣ Ν. ΠΕΤΡΟΛΕΚΑΣ, ο οποίος είχε τη μοναδική ιδέα να βοηθήσει τους συγχωριανούς του με τον τρόπο που όλοι γνωρίζουμε.\nγ) Ο γιατρός ΚΩΣΤΑΝΤΙΝΟΣ ΠΕΤΡΟΛΕΚΑΣ, που αφιέρωσε την ιατρική του σπουδαία καριέρα βοηθώντας τους κατοικους του Ζάρακα, υπό συνθήκες πολύ δύσκολες. Αλλά και για το πλούσιο συγγραφικό του έργο, κυρίως το αναφερόμενο στο Ζάρακα.\nδ) Ο ΣΩΤΗΡΟΣ ΡΟΒΑΤΣΟΣ, για την μεγάλη του αγάπη για το χωριό, με αποκορύφωμα την ολοκληρωτική αφοσίωση στη γιγαντιαία προσπάθεια ανοικοδομήσεως του κτιρίου του Ιδρύματος Γ.Ν. Πετρολέκα. Ακόμη και για τις επιδόσεις του στον ορειβατικο τομέα.\nε) Τον ιερέα και Δάσκαλο ΔΗΜΗΤΡΙΟ ΠΕΠΠΑ, ο οποίος επί 35 χρόνια εποίμανε ιερατικώς το Χαρακα και δίδαξε τα πρώτα γράμματα σε πολλές γενιές Χαρακιωτών και ο οποίος ενδιαφερόταν περισσότερο για τους άλλους –ιδίως τους πτωχούς- και λιγότερο για τον εαυτό του και την οικογένειά του. Ας είναι αιωνία η μνήμη όλων .\nΑπαντήσεις Δελτίου 1 - Αντώνης Παπαγεωργίου (του Νικολάου)\n1. Τα παιδικά μου χρόνια… οι μνήμες από τα καλοκαίρια της ξεγνοιασιάς.. ο Σταυρός, η Στομπιά.. τα αρμάθια.. οι ακακίες.. τα χτιράκια στου Καρανάσου.. τα πλυμένα μουστοβάρελα το Σεπτέμβρη…..\n2. Σχολική εκδρομή στον Αγιο Λιά….. την άνοιξη της ζωής μας, με γέλια και λουλούδια πολλά. Ο δάσκαλος να διαβάζει και εμείς να πιστεύουμε ότι η Παραπόλα είναι η άκρη του κόσμου..\n3. Το βασικότερο πιστεύω πρόβλημα που αντιμετωπίζει η διοίκηση του ιδρύματος είναι ο ίδιος ο Οργανισμός διοικήσεώς του, ο οποίος πλέον δεν είναι επαρκής για να αντιμετωπίσει τις διαμορφωμένες σήμερα κοινωνικές συνθήκες και σε πολλά σημεία έρχεται σε πλήρη αντίθεση με αυτές (μονιμότητα κατοίκων, επάρκεια εισοδήματος κλπ.)\nΠροβλήματα επίσης αποτελούν:\n- Το απαρχαιωμένο νομοθετικό πλαίσιο (Ν.2039/39) που διέπει τα της λειτουργίας των κοινωφελών ιδρυμάτων το οποίο υπάρχει επί 69 χρόνια.\n- Η απροθυμία συμμετοχής στην διοίκηση, ειδικότερα στην Επιτροπή Πειραιά, νέων ανθρώπων, που οφείλεται στην έλλειψη κινήτρων (π.χ ικανοποιητική οικονομική αποζημίωση ως αντιστάθμισμα εξόδων μετακίνησης, συμμετοχής κλπ.)\n- Η μη ικανοποιητική αξιοποίηση των διαθέσιμων πόρων του ιδρύματος προς νέες επενδύσεις, παρ΄ότι η δυνατότητα αυτή ρητά προβλέπεται στον Οργανισμό.\n- Η συνεχής συρρίκνωση του αριθμού των δικαιούχων (κατά τον Οργανισμό) βοηθημάτων, ως αποτέλεσμα της μείωσης των μόνιμων κατοίκων του Χάρακα, που έχει ως συνέπεια την σταδιακή αδυναμία εκπλήρωσης του σκοπού του ιδρύματος.\n- Η αδυναμία κατάρτισης και υλοποίησης συγκεκριμένου ετήσιου προγράμματος εκτέλεσης κοινωφελών έργων, στο βαθμό που αυτή οφείλεται στην επικρατούσα στο Χάρακα αντίληψη ότι «ό,τι ήταν να γίνει έγινε».\nΗ επίλυση των προβλημάτων μπορεί να επιτευχθεί εάν οι διοικήσεις του ιδρύματος επικεντρωθούν στα παρακάτω σημεία:\n- Στην προσπάθεια τροποποίησης του άρθρ.2 του Οργανισμού (δικαιούχοι βοηθείας), ώστε αυτό να προσαρμοστεί στα σημερινά κοινωνικά δεδομένα (π.χ κατηγοριοποίηση δικαιούχων ανάλογη με το χρόνο παραμονής στο Χάρακα και σε ότι αφορά το εισοδηματικό κριτήριο εφαρμογή των προτύπων που εφαρμόζει η Πολιτεία στα διάφορα επιδόματα, δηλαδή δικαιούχοι βάσει ορίου εισοδήματος).\n- Στην αξιοποίηση νέων επιστημόνων που κατάγονται από το Χάρακα, ως το υποστηρικτικό ανθρώπινο δυναμικό που χρειάζεται το ίδρυμα (μηχανικοί, δικηγόροι, οικονομολόγοι κ.λ.π)\n- Στην ενδυνάμωση των σχέσεων με άλλους φορείς που σχετίζονται με το Χάρακα (Δήμος, Σύλλογος, ομάδες νέων κ.λ.π) μέσω του από κοινού σχεδιασμού έργων, εκδηλώσεων και ενεργειών που χρειάζεται το χωριό.\nΤέλος για την εφαρμογή των παραπάνω προαπαιτείται η αλλαγή της νοοτροπίας που επικράτησε τις τελευταίες δεκαετίες και αναγκάζει τις διοικήσεις του ιδρύματος να ενεργούν «απομονωμένες» από τους λοιπούς Χαρακιώτες. Σε αυτό η ευθύνη πιστεύω ανήκει πρωτίστως στις εκάστοτε Επιτροπές που δεν δημιούργησαν τις συνθήκες συμμετοχής σε όλους τους Χαρακιώτες, μέσω ενός ετήσιου ή και ανά τριετία γενομένου συνεδρίου παρουσίασης πεπραγμένων, ανταλλαγής απόψεων και ιδεών.\nΑνήκει όμως και σε όλους εμάς τους υπόλοιπους που εκ του ασφαλούς κρίνουμε σε επίπεδο καφενείου, πάντα υπερβολικά την κάθε Επιτροπή ή τον κάθε συνεργάτη της και αναπαράγουμε ή δημιουργούμε φήμες.\nΠρέπει να καταλάβουμε όλοι ότι το ίδρυμα πρέπει να «αγγίζει» κάθε Χαρακιώτη, όπου και αν βρίσκεται αυτός, αποτελεί μοναδική «προίκα» που κληρονομήθηκε σε εμάς και στους αυριανούς Χαρακιώτες σε εποχή που ίσχυαν άλλα ιδανικά και πρέπει να το προστατέψουμε ως κόρη οφθαλμού.\nΓιατί το μεγαλύτερο επίτευγμα για το ίδρυμα δεν θα είναι ούτε τα έργα που θα κατασκευάσει ή οι εκδηλώσεις που χρηματοδοτήσει, ούτε το πόσα χρήματα θα δώσει στους Χαρακιώτες. Το μεγαλύτερο επίτευγμα θα είναι εάν αυτό αντέξει στο χρόνο, αν κάνει βήματα μπροστά και αν σταθεί σε ένα επίπεδο που θα του επιτρέψει να εκπληρώνει το σκοπό του στο πνεύμα πάντα του αείμνηστου διαθέτη Γεώργιου Πετρολέκα.\nΚαι στο σημείο αυτό πιστεύω πως κρύβεται και η μεγαλύτερη πρόκληση για τη σημερινή αλλά και τις αυριανές Επιτροπές. Να καταφέρουν να προσαρμόσουν τον Οργανισμό του ιδρύματος στις σημερινές ανάγκες της κοινωνίας των Χαρακιωτών, χωρίς να «διαβρωθεί» το πνεύμα του ευεργέτη που είναι η βοήθεια των αναξιοπαθούντων ανθρώπων.\n4. - Θα έφτιαχνα ένα χώρο όπου θα «έκλεινα» όλη την ιστορία του χωριού.\n- Θα φύτευα πεύκα και κυπαρίσσια στις σάρες στο Σταυρό για να ολοκλήρωνα το έργο του Σωτήρη Ροβάτσου.\n5. - Σωτήρης Ροβάτσος (ο άνθρωπος που θα ήθελα να είχα γνωρίσει περισσότερο)\n- Κωνσταντίνος Πετρολέκας (ο γιατρός που ξεδίπλωσε το μεγαλείο της ανθρώπινης ψυχής πάνω από όλα τα χωριά του Ζάρακα μέσα από την προσφορά της επιστήμης του και ίσως ο πρώτος υμνητής της ομορφιάς του τόπου)\n- Δημήτρης Πετρολέκας (ο ακούραστος εργάτης που δουλεύοντας τη γη, μας όρισε τις έννοιες …..καλοσύνη, υπευθυνότητα και κοινωνική προσφορά.\n- Πάνος Πετρολέκας (πανούλης) ο βράχος απέναντι στο κύμα.. η προσωποποίηση της προσφοράς και της ανιδιοτέλειας…\nΧιονοβούνι, Μεγάλη Παρασκευή 2006\n... στη λάκκα τ' Αγιαννιού, δίπλα στη στρούγκα του Μαστέχα\nφωτογραφικό αρχείο Γιάννη Κοφινά\nΑνοικτός διάλογος Χαρακιωτών (Προαιρετική συμμετοχή)\n1. Ποιος είναι αλήθεια ο ομφάλιος λώρος που μας συνδέει με το χωριό μας;\n(ένα σπίτι και μια αυλή – οι άνθρωποι – το περιβάλλον – τα παιδικά μας χρόνια…)\n2. Όλη μας η ζωή μια ταινία – καρέ καρέ.\nΜια σκηνή στον Χάρακα – όποια θες να ξαναζήσεις αν γύριζε ο χρόνος πίσω και\nπερίγραψέ την να την ζήσουμε μαζί.\n3. ΙΔΡΥΜΑ ΠΕΤΡΟΛΕΚΑ: αναφορά κρίσιμη και η σημαντικότερη για την ανάπτυξη του χωριού μας. Πείτε δυο λόγια για τα προβλήματά του – ποιες είναι οι προτάσεις σας για την επίλυσή τους;\n4. Μια νεράιδα από το παραμύθι σάς δίνει ένα μαγικό ραβδί, που ικανοποιεί όλες τις επιθυμίες. Πες μας τρία πράγματα που θα έφτιαχνες ή θα άλλαζες στο χωριό μας.\n5. Αναφέρετε 4-5 αξιόλογα πρόσωπα (όχι εν ζωή) που προσέφεραν στο χωριό μας και τα θαυμάζετε, να τα τιμήσουμε κι εμείς σ’ αυτό το ιδιότυπο γκάλοπ.\nΠαρακαλώ, θα ήθελα τις απόψεις σας στα προαναφερόμενα θέματα, προκειμένου να αναρτηθούν στο προσωπικό μου ιστολόγιο "Το νόστιμο ήμαρ" (spyrospetrolekas.blogspot.com)\nFax: 210-4223625 – e-mail: spetr@tee.gr\nΔημοσιεύθηκε στο περιοδικό "Λυχνάρι"\nτο καλοκαίρι του 1996\nΣε πρόσφατη εξόρμησή μου με το σπηλαιοσύντροφο και συνοδοιπόρο Θοδωρή Μυλωνάκο από το Γύθειο με την γνωστή βιοτεχνία «Ζυμαρικά Μάνη» βρεθήκαμε στο γραφικό και πανέμορφο Χάρακα. Από εκεί με υπόδειξη των κατοίκων ανεβήκαμε επάνω από το χωριό στα τελευταία σπίτια, όπου ξεκινάει το παλαιό μονοπάτι για τον Αϊ Γιάννη. Στο ξεκίνημα υπήρχαν μερικοί υψηλής βλάστησης θάμνοι και για λίγη απόσταση χαμηλοί στο μονοπάτι που εμφανιζόταν σε μερικά σημεία το παλαιό περίτεχνο καλντερίμι. Όσο ανεβαίναμε γυρίζαμε πίσω, για να απολαμβάνουμε το πανόραμα του τοπίου και το χωριό από ψηλά και σταματούσαμε για να φωτογραφίζουμε. Η περιοχή χαρακτηρίζεται από το έντονο ασβεστολιθικό ανάγλυφο με τα μυτερά βράχια σμιλεμένα από τη βροχή και τον άνεμο.\nΣτο μονοπάτι, ανάμεσα στους αρμούς στο αναπτυσσόμενο καλντερίμι κυριαρχούσε το ενδημικό scabiosa ymettia που πήρε το όνομά της από τον Υμηττό, όπου πρωτοβρέθηκε. Έχω προαναφέρει, ότι η «φωλιά» της με την πραγματικά πρωτόγνωρη και τεράστια εξάπλωση του όμορφου φυτού αυτού με τα αρωματικά άνθη είναι ο Σταυρός που από τότε που έγινε ο δρόμος και στρώθηκε με άσφαλτο φυτρώνει ακόμη και σε αυτήν.\nΑπό τα 600 μ. υψόμετρο που ξεκινήσαμε ανεβήκαμε ελάχιστα στα 708μ με το τοποθετημένο σιδερένιο σταυρό οπότε ξεκούραστα. Από εκεί θαυμάζαμε το άγριο τοπίο του Σταυρού με το βουνό να σταματά απότομα και να χάνεται στον φοβερό γκρεμό του με αντίκρυ το αχανές του πελάγους. Θαρρείς ότι στη περιοχή αυτή έδιναν το ανταγωνιστικό ραντεβού τους οι δύο θεοί ο Αίολος και ο Ποσειδών και ο κάθε ένας άφηνε τα σημάδια της παρουσίας του. Ο πρώτος με τους ασκούς του ανέμου και ο άλλος με τα κτυπήματα της τρίαινας και το ξέβρασμα της βροχής από το πέλαγος διαμόρφωσαν ένα μοναδικό σε αγριάδα τοπίο.\nΚατηφορίζοντας το μονοπάτι βλέπαμε τη ρεματιά να χύνεται προς το λούκι του Σταυρού. Καλύπτοντας απόσταση δύο χιλιομέτρων φτάσαμε σε μια σπάνια κλειστή αγκαλιά στη προέκταση αυτή του Χιονοβουνιού και η ρεματιά τελείωσε με γραφική λάκα με μαντρί και την εκκλησία του Αϊ Γιάννη στα 680 μ. να δεσπόζει ανάμεσα από στα βουνά. Φούμο και λουλάκι τα τοιχία και λευκές κορνίζες ανάμεσα σε πεύκα, καρυδιές ακόμη και ελιές για το υψόμετρο αυτό. Το χορτάρι παχύ, ανέπαφο και ολοδρόσερο με το κατέβασμα των γιδιών στα χαμηλά και κρόκοι εποχής με εντυπωσιακά πρώιμες για πρώτη φορά στην εμπειρία μας μοβ και κόκκινες ανεμώνες στις 3 Δεκέμβρη. Η στέρνα έξω από την εκκλησία με το μεγάλο χτιστό περίβολο σε οβάλ σχήμα και πέτρινη λαξευμένη κορύτα Νεαρό ζευγάρι ντόπιων με ένα αγοράκι και τη μητέρα του να ανάβουν τα καντήλια πιστοί στη παράδοση και τις πνευματικές τους υποχρεώσεις και ο μπαμπάς με το μωρό στην αγκαλιά μέσα στο αγροτικό αυτοκίνητο που είχαν έλθει από το χωματόδρομο που οδηγεί από το Χάρακα ως εκεί. Με το καλημέρισμα δεν έκρυψα την αγωνία μου για ύπαρξη καταβόθρας στη λάκα και οι ντόπιοι μας υπέδειξαν το σημείο. Πράγματι επιβεβαιώθηκα και με το GPS κατέγραψα ένα στόμιο σε πεζούλα και άλλα δύο στο χαμηλότερο υψομετρικά σημείο (665 μ.) πίσω από το μαντρί δύσκολα για εξερεύνηση από το στένωμα και τα φερτά υλικά.\nΗ επιστροφή μέσα από το λούκι ήταν η απόφασή μας, αφού μας ανέφεραν ότι υπήρχε πρόσβαση στο παλιό μονοπάτι. Η ρεματιά σε λίγο άρχισε να κατηφορίζει μετά από τη μικρή σπηλιά στο βράχο και τις ποτίστρες. Πιο κάτω στο απότομο σημείο με τη σάρα οι Χαρακιώτες μεγαλούργησαν με την περίτεχνη εξ ανάγκης επέμβασή των για την πρόσβαση από το μοναδικό αυτό λούκι ανάμεσα στα κρεμνά και τις ορθοπλαγιές του περιβόητου Σταυρού. Εκεί χρειάζεται λίγη επιμέλεια για σταθεροποίηση και καθάρισμα μετακινουμένων πετρωμάτων, ενώ οι ψηλοί τοίχοι ξερολιθιάς στέκονται αρκετά γεροί με τις συνεχείς γραφικές στροφές. Με την κάθοδό μας στην άσφαλτο διαπιστώσαμε απόσταση 1χιλιομέτρου και μέχρι το χωριό άλλο ένα χιλιόμετρο. Το ξεχασμένο παλαιό μονοπάτι τεσσάρων χιλιομέτρων με την απερίγραπτη ομορφιά τοπίου, την αρχιτεκτονική, τα πανέμορφα και σπάνια λουλούδια και παράδοση του τόπου θα πρέπει να αναδειχθούν προς τους ενδιαφερόμενους εραστές της ελληνικής υπαίθρου και φύσης. Μάλιστα είναι κυκλική διαδρομή που σημαίνει, ότι κάποια παρέα με αυτοκίνητο μπορεί να επιστρέψει σε αυτό χωρίς τις διάφορες ταλαιπωρίες με αρχή το Χάρακα ή τον Σταυρό. Ευτυχώς πρόλαβα να προτείνω τη διαδρομή αυτή, για το επόμενο καλοκαιρινό πρόγραμμα του ΕΟΣ Αθηνών που θα ηγηθώ και φέτος στην περιοχή με το ενδιαφέρον του πολύτιμου και μοναδικού όπως αποδεικνύεται δάσους Κρεμαστής-Κυπαρισσιού. Είναι το μόνο που δεν υποφέρει από τις νέες αρρώστιες γιατί όπως λένε οι ειδικοί είναι γονιδιακά ισχυροποιημένο και προσαρμοσμένο τόσο νότια. Τις ομορφιές αυτές ευχόμαστε να αναδείξουν και προπαντός να προστατέψουν όπως έχουν την υποχρέωση τα νεοεκλεγέντα Δημοτικά Συμβούλια που τους ευχόμαστε καλή επιτυχία και πλούσιο έργο. Γυρίζοντας μετά τα Πιστάματα σταμάτησα σε ένα σημείο και ρώτησα ένα βοσκό, εάν η λάκα έχει καταβόθρα στους θάμνους με το πλούσιο χορτάρι γύρω τους και μου επιβεβαίωσε την παρατήρηση. Ο Θοδωρής εντυπωσιάσθηκε με το καρστ της περιοχής και τα πολλά σπηλαιολογικά φαινόμενα που έχουμε να εξερευνήσουμε ακόμη. Ο κατάλογος με αυτά στο Δήμο Ζάρακα ολοταχώς ανεβαίνει προς τα 70!\nΓράφει ο Γιάννης Κοφινάς\nΠρόεδρος του Σπηλαιολογικού Ομίλου "Ποσειδών"\nΈνας σεβάσμιος Λεβίτης, ο Χαρακιώτης (από μητέρα) πατήρ ΙΩΑΝΝΗΣ ΣΜΠΙΛΗΣ, απεδήμησε εις κύριον στις 19 Απριλίου (του Λαζάρου) σε ηλικία 92 ετών.\nΑξίζει να αναφερθούμε στην ενάρετη βιωτή του, για να τον θυμηθούν οι παλιότεροι και να τον γνωρίσουν οι νεότεροι.\nΓεννήθηκε στον Πειραιά αλλά έζησε στο Χάρακα αρκετά χρόνια, όπου και ενυμφεύθη τη θυγατέρα του παπά Δημήτρη Πέππα, Ελένη, με την οποία απέκτησε 6 παιδιά και πολυάριθμα εγγόνια και δισέγγονα (συνολικά 32).\nΕίχε λάβει μέρος στον πόλεμο του 1940 και μάλιστα η εφημερίδα ΝΙΚΗ είχε δημοσιεύσει μεγάλη φωτογραφία του, μαζί με άλλους 2 συμπολεμιστές για κάποια ηρωική τους πράξη.\nΤο 1941 εχειροτονήθη διάκονος από το μητροπολίτη Σπάρτης Διονύσιο Δάφνο στην Καλλονή (Πέρπενη), ως διάκος έμεινε επί μια διετία στο Χάρακα κοντά στον παπα-Δημήτρη και το 1943 εχειροτονήθη ιερέας στην Καλλονή, όπου υπηρέτησε μέχρι το 1945, οπότε μετετέθη στην ενορία της Σκάλας Ωρωπού Αττικής. Το 1950 προσεκλήθη από το μητροπολίτη Εδέσσης Χρακιώτη κ. Παντελεήμονα και υπηρέτησε στην ενορία Αγίου Δημητρίου επί πεντακονταετία. Υπήρξε ο σεβαστός και αγαπημένος ολων των ενοριτών.\nΟ λαός της Εδεσσας ετίμησε, όπως του άξιζε τον παπα Γιάννη. Χιλιάδες πιστοί προσκύνησαν το σκήνωμά του.\nΣτην εξόδιο ακολουθία έλαβαν μέρος 22 ιερείς (μεταξύ των οποίων ένας γιος του κι ενας εγγονός του).\nΟ σεβασμιώτατος Ιωήλ (Λάκων την καταγωγή) αποχαιρέτησε το μεταστάντα με λίαν εγκωμιαστικά λόγια. "Εξέφραζε με παρρησία την αποψή του την οποία πάντοτε σεβόμουν", ενώ είπε ακόμη ότι θα μπορούσε να κάνει χρήματα, αλλά προτίμησε να πεθάνει πτωχός, πιστός στις χριστιανικές εντολές, και ανακοίνωσε ότι το σπίτι δίπλα στο ναό, όπου έμενε ο παπα-Γιάννης, θα διαμορφωθεί σε αίθουσα τελετών και θα φέρει το όνομά του.\nΠρέπει να σημειώσουμε ότι ο παπα-Γιάννης, σαν από Θείο φωτισμό, ανεδείχθη αξιόλογος αυτοδίδακτος ζωγραφος, μια τέχνη που τον βοήθησε αποφασιστικά να σπουδάσει τα 6 εξαίρετα παιδιά του (4 αγόρια και 2 κορίτσια).\nΣτις 2 Μαϊου απεβίωσε στον Πειραιά και εκηδεύθη την μεθεπομένη στο Χαρακα η ΑΣΠΑΣΙΑ, χήρα ΑΝΤΩΝΙΟΥ, ΛΙΟΥΔΑΚΗ σε ηλικία 88 ετών. Είχε γεννηθεί στο Χάρακα, κόρη του Ιωάννου Χελιώτη, όπου έζησε τα νεανικά της χρόνια, μέχρι το γάμο της με τον Αντώνη Λιουδάκη, Χαρακιώτη από μητέρα, οπότε και εγκαταστάθηκε στον Πειραιά, χωρίς όμως να διακόψει τους δεσμούς και την αγάπη της προς την ιδιαιτέρα της πατρίδα, την οποία επισκεπτόταν ανελλιπώς. Δεν απέκτησε παιδιά, αλλά όλα τα χρόνια, και ιδιαιτέρως αυτά της ασθενείας της, ευρέθην στη θαλπωρή και την αμέριστη φροντίδα των 3 ανιψιών της, Παναγιώτας, Μαργαρίτας και Γεωργίας, θυγατέρων του Παναγιώτη και της Μαρίας Πετρολέκα.\nΗ ζωή γεννιέται με ένα ΝΑΙ...\n... προχωράει όμως με τα ΟΧΙ...


You are here: Home Καταστατικό Νέο Καταστατικό\nΚΑΤΑΣΤΑΤΙΚΟ ΣΥΝΔΕΣΜΟΥ ΠΑΡΑΤΗΡΗΤΩΝ ΔΙΑΙΤΗΣΙΑΣ ΠΟΔΟΣΦΑΙΡΟΥ ΕΤΟΣ ΙΔΡΥΣΕΩΣ 1984\nΟι Παρατηρητές Διαιτησίας Ποδοσφαίρου ιδρύουν Σωματείο με την επωνυμία «ΣΥΝΔΕΣΜΟΣ ΠΑΡΑΤΗΡΗΤΩΝ ΔΙΑΙΤΗΣΙΑΣ ΠΟΔΟΣΦΑΙΡΟΥ». (Πιο κάτω για συντομία θα αναφέρεται ως ΣΥ.ΠΑ.Δ.Π.)\nΗ έδρα του ΣΥ.ΠΑ.Δ.Π. θα είναι η ίδια με εκείνη του Κυπριακού Οργανισμού Αθλητισμού (Κ.Ο.Α.) και της Κυπριακής Ομοσπονδίας Ποδοσφαίρου (Κ.Ο.Π.) για στενότερη συνεργασία με τα σώματα αυτά.\nΣΚΟΠΟΙ & ΕΠΙΤΕΥΞΗ ΣΚΟΠΩΝ\nΟ ΣΥ.ΠΑ.Δ.Π. φροντίζει για οτιδήποτε αφορά το έργο των Παρατηρητών και κυρίως:\nα)Για την προαγωγή της στάθμης της εποπτείας και/ή παρατηρησίας της διαιτησίας και της διαιτησίας με εποικοδομητικές εισηγήσεις και παρατηρήσεις.\nβ)Για την εν γένει εξύψωση και προώθηση του κυπριακού ποδοσφαίρου.\nγ)Για τη διοίκηση και πειθαρχία των μελών του.\nδ)Για την επιμόρφωση των Παρατηρητών.\nε)Για την επιδίωξη συνεργασίας και την ανάπτυξη αρμονικών σχέσεων με την Κ.Ο.Π., τον Κ.Ο.Α. και άλλους Αθλητικούς Φορείς.\nστ)Για την εν γένει εξύψωση και βελτίωση των συνθηκών κάτω από τις οποίες επιτελούν το έργο τους οι Παρατηρητές.\nζ)Για τη διαφύλαξη και εξύψωση της αξιοπρέπειας των μελών του.\nη)Για την προώθηση της Κύπρου στο εξωτερικό ως ιδανικού αθλητικού προορισμού, σε συνεργασία με τους αρμόδιους φορείς στην Κύπρο.\nθ)Για τη συνεργασία με φορείς και οργανισμούς για τη συλλογή χρημάτων ή χορηγιών για στήριξη μελών του Συνδέσμου.\nι)Για την απόκτηση κινητής ή ακίνητης περιουσίας στην Κύπρο και το εξωτερικό για καλύτερη λειτουργία και υλοποίηση των σκοπών του Συνδέσμου.\nια)Για την όσο το καλύτερο οργάνωση και διεξαγωγή αγώνων ποδοσφαίρου, μέσα στα πλαίσια και κανονισμούς του Κυπριακού Οργανισμού Αθλητισμού και της Κυπριακής Ομοσπονδίας Ποδοσφαίρου.\nιβ)Για την διοργάνωση εκδηλώσεων με τη συμμετοχή των μελών και άλλων ενδιαφερομένων.\nΕΜΒΛΗΜΑ ΚΑΙ ΣΦΡΑΓΙΔΑ\nΤο έμβλημα του ΣΥ.ΠΑ.Δ.Π. έχει σχήμα ασπίδας και μέσα σε αυτήν υπάρχει μιά μπάλα, γύρω από την οποία αναγράφεται η φράση «ΣΥΝΔΕΣΜΟΣ ΠΑΡΑΤΗΡΗΤΩΝ ΔΙΑΙΤΗΣΙΑΣ ΠΟΔΟΣΦΑΙΡΟΥ». Η σφραγίδα θα είναι στρογγυλή και το περιεχόμενο της θα είναι το ίδιο με εκείνο του εμβλήματος.\nΤα μέλη του ΣΥ.ΠΑ.Δ.Π. θα ασκούν την εποπτεία και/ή παρατηρησία της διαιτησίας οποιωνδήποτε ποδοσφαιρικών αγώνων που διεξάγονται στην Κύπρο υπό την αιγίδα της Κ.Ο.Π. και σύμφωνα με τους Κανονισμούς παιδιάς , τους Κανονισμούς και τις Προκυρήξεις Πρωταθλημάτων της ΚΟΠ και τους διεθνείς Κανονισμούς.\nΝοείται ότι τηρουμένων των διεθνών Κανονισμών, μέλος του ΣΥ.ΠΑ.Δ.Π. είναι δυνατό να διορισθεί ως Παρατηρητής Διαιτησίας διεθνούς αγώνα είτε στην Κύπρο είτε στο εξωτερικό.\nα)Η ετήσια συνδρομή των Μελών.\nγ)Οι εισπράξεις από εκδηλώσεις του Συνδέσμου.\nδ)Κάθε άλλη προσφορά ή δωρεά.\nε)Κάθε άλλος νόμιμος πόρος που ήθελε εξευρεθεί από το Διοικητικό Συμβούλιο.\n7.1Μέλη του ΣΥ.ΠΑ.Δ.Π. θα είναι τα μέλη που έχουν εγκριθεί μέχρι σήμερα και εκείνα που θα εγκρίνονται κατά καιρούς από το Διοικητικό Συμβούλιο του ΣΥ.ΠΑ.Δ.Π., νοουμένου ότι θα έχουν εγκριθεί εκ των προτέρων από την Επιτροπή Διαιτησίας της Κ.Ο.Π.\nΝοείται ότι όσοι Παρατηρητές βρίσκονται εκάστοτε στον κατάλογο Παρατηρητών της Επιτροπής Διαιτησίας, θα εγκρίνονται ύστερα από αίτησή τους και ως μέλη του ΣΥ.ΠΑ.Δ.Π., νοουμένου ότι θα πληρούν τους Κανονισμούς και το Καταστατικό του ΣΥ.ΠΑ.Δ.Π.\n7.2Τα νέα μέλη θα έχουν το δικαίωμα του εκλέγειν και εκλέγεσθαι, 6 μήνες ύστερα από την εγγραφή τους.\n7.3Τα μέλη, που πρέπει να είναι ηλικίας 25 ετών και άνω, διακρίνονται σε Τακτικά και Επίτιμα.\nα)ΤΑΚΤΙΚΑ μέλη είναι όσα έχουν εγκριθεί μέχρι σήμερα και εκείνα που θα εγκρίνονται κατά καιρούς από το Διοικητικό Συμβούλιο. Αυτά πρέπει να είναι εν ενεργεία Παρατηρητές ή να υπήρξαν Παρατηρητές.\nβ)Η εγγραφή τακτικού μέλους γίνεται ύστερα από γραπτή αίτηση του ενδιαφερόμενου και υποβολή γραπτής δήλωσης με την οποία αποδέχεται τους όρους του Καταστατικού. Με την καταβολή της ετήσιας συνδρομής του και την έγκριση του Διοικητικού Συμβουλίου γίνεται τακτικό μέλος του Συνδέσμου.\nγ)Μόνο τακτικά μέλη που έχουν εκπληρώσει τις υποχρεώσεις τους προς το Σύνδεσμο έχουν το δικαίωμα του εκλέγειν και εκλέγεσθαι, το δικαίωμα να παρευρίσκονται στις Γενικές Συνελεύσεις του Συνδέσμου, να μετέχουν στις συζητήσεις και να υποβάλλουν γραπτές προτάσεις στη Γενική Συνέλευση μέσω του Προέδρου της και να απολαμβάνουν όλων των δικαιωμάτων που παρέχονται στα μέλη του ΣΥ.ΠΑ.Δ.Π.\nδ)ΕΠΙΤΙΜΑ μέλη (Πρόεδρος και Μέλος) του ΣΥ.ΠΑ.Δ.Π. εκλέγονται από τη Γενική Συνέλευση με πλειοψηφία των 4/5 των παρόντων μελών με πρόταση του Διοικητικού Συμβουλίου. Αυτά πρέπει να είναι πρόσωπα που δεν είναι εν ενεργεία Παρατηρητές ή άλλα πρόσωπα που με το ενδιαφέρον ή την ηθική ή υλική συνδρομή τους βοήθησαν σημαντικά τον ΣΥ.ΠΑ.Δ.Π. στην εκπλήρωση των σκοπών του.\nε)Τα επίτιμα μέλη που προέρχονται από τα τακτικά μέλη, έχουν το δικαίωμα του εκλέγειν και εκλέγεσθαι.\nστ)Τα επίτιμα μέλη τα οποία δεν έχουν διατελέσει τακτικά μέλη, απαλλάσσονται από τη συνδρομή, δικαιούνται όμως να παρευρίσκονται στις Γενικές Συνελεύσεις και να εκφράζουν γνώμη, χωρίς οποιοδήποτε άλλο δικαίωμα.\n7.4Μέλος που αναμειγνύεται ενεργά στις δραστηριότητες οποιουδήποτε Σωματείου υπαγομένου στη δύναμη της Κ.Ο.Π. ή οποιουδήποτε οργάνου της Κ.Ο.Π. ή του Κυπριακού Οργανισμού Αθλητισμού, παραμένει απλό μέλος με δικαίωμα του εκλέγειν και όχι εκλέγεσθαι, χωρίς όμως να ορίζεται ως Παρατηρητής.\nΝοείται ότι δεν θεωρείται ως ενεργός ανάμειξη, μόνον η συμμετοχή σε εκδηλώσεις κοινωνικού και πολιτιστικού χαρακτήρα.\nΝοείται περαιτέρω ότι δεν δύναται να εγγραφεί ως μέλος άτομο το οποίο αναπτύσσει τις πιο πάνω απαγορευμένες δραστηριότητες.\n7.5Τα άτομα αυτά δικαιούνται να αποκτήσουν εκ νέου την ιδιότητα του τακτικού μέλους του Συνδέσμου από της εκλείψεως του λόγου ή των λόγων για τους οποίους εξέπεσαν της ιδιότητος τού τακτικού μέλους ή εκωλύοντο να την αποκτήσουν, 6 μήνες μετά την έκλειψη του λόγου για όσους ασχολήθηκαν ενεργά στην ΚΟΠ και ΚΟΑ και 24 μήνες για όσους ασχολήθηκαν με οποιοδήποτε ποδοσφαιρικό Σωματείο, υπαγόμενο κατά τον ουσιώδη χρόνο στην ΚΟΠ.\nΥΠΟΧΡΕΩΣΕΙΣ ΠΑΡΑΤΗΡΗΤΩΝ – ΜΕΛΩΝ\nΌλοι οι Παρατηρητές – Μέλη του ΣΥ.ΠΑ.Δ.Π. είναι υπόχρεοι:\nα)Να υποβάλλουν έγκαιρα στην αρχή της ποδοσφαιρικής περιόδου κάθε χρόνου, δήλωση ότι επιθυμούν να προσφέρουν τις υπηρεσίες τους ως Παρατηρητές κατά τη νέα περίοδο.\nβ)Να μην προσφέρουν τις υπηρεσίες τους σε οποιοδήποτε αγώνα, στον οποίον δεν έχουν οριστεί από την αρμόδια αρχή. Σε περίπτωση κατά την οποία δεν προσέλθει ο Παρατηρητής που ορίστηκε, μπορεί άλλος Παρατηρητής αν επιθυμεί να κάμει έκθεση για το διαιτητή, αν του το ζητήσει η αρμόδια αρχή. Σε περίπτωση που Παρατηρητής δεν προσέλθει σε αγώνα που έχει οριστεί θα εφαρμόζονται οι Κανονισμοί που προβλέπονται από τον Κ.Ο.Α., την Κ.Ο.Π. και την Επιτροπή Διαιτησίας.\nγ)Να προσέρχονται στο γήπεδο έγκαιρα, σύμφωνα με τους Κανονισμούς της Κ.Ο.Π.\nδ)Να μην προβαίνουν σε οποιεσδήποτε δηλώσεις ή κρίσεις πριν, κατά ή μετά την τέλεση των αγώνων, σχετικά με το έργο των διαιτητών ή συναδέλφων τους Παρατηρητών.\nε)Να μη σχολιάζουν δημόσια και να μην εκφέρουν προσωπικές γνώμες για διαιτητές.\nστ)Να σέβονται και να εκτελούν τις αποφάσεις του Διοικητικού Συμβουλίου και της Γενικής Συνέλευσης του ΣΥ.ΠΑ.Δ.Π.\nζ)Να μην έχουν καθυστερημένες οικονομικές υποχρεώσεις προς το ΣΥ.ΠΑ.Δ.Π. πάνω από 12 μήνες.\nη)Να τηρούν το Καταστατικό του ΣΥ.ΠΑ.Δ.Π. και τους επίσημους Κανονισμούς για τους Παρατηρητές.\nθ)Να παρευρίσκονται στις Γενικές Συνελεύσεις του Συνδέσμου.\nι)Να εργάζονται με όρεξη και ενθουσιασμό, με κάθε νόμιμο μέσο για την εξυπηρέτηση και προώθηση των σκοπών του ΣΥ.ΠΑ.Δ.Π.\nια)Να σέβονται και να συμβάλλουν στο έργο των μελών του Συνδέσμου.\nιβ)Να μη μειώνουν προφορικώς ή γραπτώς ή με οποιοδήποτε άλλο τρόπο τα μέλη και το κύρος του Συνδέσμου.\nιγ)Να τηρούν διαγωγή και συμπεριφορά η οποία να συνάδει προς το κύρος και το γόητρο του αθλήματος του ποδοσφαίρου γενικά.\nιδ)Να μη δημοσιογραφούν για ποδοσφαιρικά και άλλα θέματα που αφορούν τον Σύνδεσμο και τα μέλη του χωρίς την άδεια του Διοικητικού Συμβουλίου του ΣΥ.ΠΑ.Δ.Π.\nΑΚΟΜΜΑΤΙΣΤΟΣ Ο ΣΥ.ΠΑ.Δ.Π.\nΟ Σύνδεσμος δεν ανήκει σε οποιοδήποτε πολιτικό κόμμα και ούτε θα λαμβάνει μέρος επίσημα ή ανεπίσημα σε οποιεσδήποτε κομματικές εκδηλώσεις, εκτός όπου οι εκδηλώσεις αυτές γίνονται καθαρά για να τιμηθούν αθλητές ή Σωματεία.\nΣΥΝΔΡΟΜΗ & ΔΙΚΑΙΩΜΑ ΕΓΓΡΑΦΗΣ\nΗ ετήσια συνδρομή των μελών και το δικαίωμα εγγραφής νέων μελών θα καθορίζεται από το Διοικητικό Συμβούλιο.\n11.1Μέλος του Συνδέσμου δυνατόν να διαγραφεί με απόφαση του Πειθαρχικού Συμβουλίου ύστερα από σχετική παραπομπή του Διοικητικού Συμβουλίου, στις πιο κάτω περιπτώσεις, εκτός της περίπτωσης 1(α) που δυνατόν να γίνει από το Διοικητικό Συμβούλιο:\nα) Με γραπτή παραίτηση του μέλους .\nβ)Λόγω καθυστερήσεως καταβολής των συνδρομών του ή οποιωνδήποτε άλλων οικονομικών υποχρεώσεων του για δύο κατά συνέχεια χρόνια.\nγ)Λόγω επιδείξεως διαγωγής αντίθετης με τους σκοπούς του Κ.Ο.Α., της Κ.Ο.Π., της Επιτροπής Διαιτησίας και του Συνδέσμου ή αν με τη διαγωγή του εκθέτει τον Κ.Ο.Α., την Κ.Ο.Π., την Επιτροπή Διαιτησίας και τον Σύνδεσμο στην κοινή γνώμη και δημιουργεί προβλήματα στον Κ.Ο.Α, την Κ.Ο.Π., την Επιτροπή Διαιτησίας και τον Σύνδεσμο ή επιδείξεως διαγωγής αντίθετης στις αρχές του φίλαθλου πνεύματος.\nδ) Όταν κριθεί ανάξιο με τις πράξεις ή παραλείψεις του ή τα γραφόμενα ή τα λόγια του.\nε)Για λόγους ηθικής φύσεως.\nστ) Για λόγους παράβασης των όρων του Καταστατικού και των αποφάσεων του Διοικητικού Συμβουλίου και της Γενικής Συνέλευσης.\nζ) Λόγω αδικαιολόγητης απουσίας του από 2 συνεχόμενες Γενικές Συνελεύσεις.\n11.2Κάθε μέλος έχει δικαίωμα να υποβάλλει έφεση εναντίον της απόφασης διαγραφής του, μέσα σε 3 μήνες στη Γενική Συνέλευση, η οποία αποφασίζει τελεσίδικα.\n11.3Διαγραφέν μέλος του ΣΥ.ΠΑ.Δ.Π. για τους πιο πάνω λόγους 1(α), (β) και (ζ), δύναται να αποταθεί στη Γενική Συνέλευση για επανεγγραφή του, 2 έτη μετά την απόφαση του Διοικητικού Συμβουλίου ή του Πειθαρχικού Συμβουλίου, όπως είναι η περίπτωση, και αφού προηγουμένως έχει εξοφλήσει όλες τις οικονομικές του υποχρεώσεις προς τον Σύνδεσμο, που καλύπτουν και αυτές κατά την περίοδο διαγραφής.\nΤα κύρια όργανα του Συνδέσμου είναι:\nα)Η Γενική Συνέλευση.\nβ)Το Διοικητικό Συμβούλιο.\nγ)Η Εκτελεστική Γραμματεία.\nδ)Η Εξελεγκτική Επιτροπή.\nε)Το Πειθαρχικό Συμβούλιο.\n13.1Η Γενική Συνέλευση των μελών συνέρχεται τακτικά και έκτακτα.\nα)Τακτικά η Γενική Συνέλευση συγκαλείται από το Διοικητικό Συμβούλιο το 2ο 15νθήμερο του μηνός Ιουνίου εκάστου έτους, με γραπτή γνωστοποίηση στα μέλη, 15 μέρες τουλάχιστον πριν από τη μέρα σύγκλησής της και στην οποία αναφέρεται η ημερήσια διάταξη, ο τόπος και ο χρόνος της σύγκλησης της Γενικής Συνελεύσεως. Η γνωστοποίηση δύναται να γίνει και στις εφημερίδες μία εβδομάδα πριν την Συνέλευση.\nβ)Έκτακτα η Γενική Συνέλευση συγκαλείται σε εξαιρετικές ή επείγουσες ή σοβαρές περιπτώσεις, ύστερα από απόφαση του Διοικητικού Συμβουλίου ή ύστερα από γραπτή αίτηση του 1/3 τουλάχιστον των τακτικών μελών του Συνδέσμου, η οποία περιλαμβάνει και τα θέματα που θα συζητηθούν. Στην περίπτωση αυτή της αίτησης του 1/3 των μελών, το Διοικητικό Συμβούλιο έχει υποχρέωση να συγκαλεί Έκτακτη Γενική Συνέλευση μέσα σε 20 μέρες από την υποβολή της αίτησης.\n13.2Στις Γενικές Συνελεύσεις έχουν δικαίωμα συμμετοχής όλα τα εγγεγραμμένα στο μητρώο Τακτικά μέλη, εφόσον είναι ταμειακά τακτοποιημένα (συνδρομές, δικαιώματα κ.τ.λ.) και εφόσον δεν είναι τιμωρημένα με την ποινή της προσωρινής διαγραφής.\n13.3Τα επίτιμα μέλη μπορούν να παρακολουθήσουν τις εργασίες της Γενικής Συνέλευσης, χωρίς όμως να έχουν δικαίωμα ψήφου.\n14.1Η Γενική Συνέλευση έχει την ανώτατη εποπτεία και το δικαίωμα να λαμβάνει αποφάσεις σε όλες τις υποθέσεις που αφορούν τον Σύνδεσμο. Ιδιαίτερα αποφασίζει την έγκριση ή απόρριψη του απολογισμού, την απαλλαγή ή τον καταλογισμό ευθυνών στα μέλη του Διοικητικού Συμβουλίου, την υποθήκευση ή εκποίηση ακινήτων ή κινητών τα οποία αποτελούν περιουσία του Συνδέσμου, την αγορά ακίνητης ή κινητής περιουσίας, την εκλογή των μελών του Διοικητικού Συμβουλίου και των ελεγκτών, με δικαίωμα ανάκλησής των, την τροποποίηση του Καταστατικού και γενικά αποφασίζει για κάθε θέμα το οποίο δεν προβλέπεται από τις διατάξεις του Καταστατικού.\n14.2Τις εργασίες της Γενικής Συνέλευσης διεξάγει τριμελές προεδρείο το οποίο εκλέγεται από τη Γενική Συνέλευση και αποτελείται από τον Πρόεδρο, ο οποίος προεδρεύει της Γενικής Συνέλευσης, τον Γραμματέα ο οποίος τηρεί τα πρακτικά και 1 Μέλος το οποίο βοηθά στις εργασίες της Γενικής Συνέλευσης.\n14.3Η Γενική Συνέλευση θεωρείται ότι είναι σε απαρτία όταν παρευρίσκονται τα 2/3 συν 1 των εγγεγραμμένων στο μητρώο τακτικών μελών. Σε περίπτωση που δεν υπάρχει απαρτία, η Γενική Συνέλευση αναβάλλεται για μισή ώρα και ύστερα από την παρέλευσή της, όσα μέλη παρευρίσκονται αποτελούν απαρτία, εκτός αν είναι λιγότερα από 20.\n14.4Οι αποφάσεις της Γενικής Συνελεύσεως λαμβάνονται με απλή πλειοψηφία των παρόντων μελών, εκτός αν υπάρχει διαφορετική πρόνοια στο Καταστατικό αυτό.\nΝοείται ότι οι αρχαιρεσίες και η λήψη αποφάσεων επί θεμάτων προσωπικών και εμπιστοσύνης γίνονται πάντοτε με μυστική ψηφοφορία, σε ψηφοδέλτια που φέρουν τη σφραγίδα του Συνδέσμου και την υπογραφή του Προέδρου της Συνέλευσης.\n14.5Για σοβαρά θέματα που αφορούν την υπόσταση του Συνδέσμου, απαιτείται πλειοψηφία των 2/3 των παρόντων μελών.\n14.6Στην ετήσια τακτική Γενική Συνέλευση:\nα)Υποβάλλεται από το Διοικητικό Συμβούλιο έκθεση πεπραγμένων και έκθεση διαχείρισης και ισολογισμός του ταμείου για τον προηγούμενο χρόνο.\nβ)Εκλέγονται κάθε 2 χρόνια τα μέλη του Διοικητικού Συμβουλίου και η Εξελεγκτική Επιτροπή.\nγ)Συζητούνται διάφορα άλλα θέματα που αφορούν τον Σύνδεσμο.\nΝοείται ότι όλα τα θέματα από τα μέλη πρέπει να υποβάλλονται γραπτώς προς το Διοικητικό Συμβούλιο 5 ημέρες πριν από τη Γενική Συνέλευση.\n15.1Πριν από τη διεξαγωγή των εκλογών για την ανάδειξη νέου Διοικητικού Συμβουλίου εκλέγεται από τη Γενική Συνέλευση 3μελής εφορευτική επιτροπή, για την επίβλεψη της ομαλής διεξαγωγής των εκλογών.\n15.2Οι υποψηφιότητες για τις θέσεις του Διοικητικού Συμβουλίου γίνονται γραπτώς και υποβάλλονται 10 μέρες πριν την διεξαγωγή της Γενικής Συνέλευσης προς τον Γενικό Γραμματέα του Συνδέσμου και πρέπει να υποστηρίζονται από 2 μέλη του Συνδέσμου τα οποία είναι ταμειακώς τακτοποιημένα πριν την έναρξη της ψηφοφορίας.\n15.3Οι υποψήφιοι πρέπει να είναι παρόντες στη Γενική Συνέλευση και όχι να εκπροσωπούνται από άλλους.\nΝοείται ότι για την εγκυρότητα υποψηφιότητας μέλους που απουσιάζει και εφόσον η υποψηφιότητα υποβλήθηκε νομότυπα, θα αποφασίζει η Γενική Συνέλευση.\nΚάθε επαρχία εκπροσωπείται απαραιτήτως στο Διοικητικό Συμβούλιο με ένα τουλάχιστον μέλος ανεξαρτήτως του αριθμού των ψήφων που θα λάβει το μέλος αυτό. Για σκοπούς καλύτερης και πρακτικότερης λειτουργίας του Συμβουλίου οι επαρχίες Λεμεσού και Πάφου δύνανται να αποτελέσουν ενιαία επαρχία με την ανάδειξη τριών (3) αντιπροσώπων στο Διοικητικό Συμβούλιο του Συνδέσμου, νοουμένου ότι δεν θα υπάρξει ενδιαφέρον από εκπρόσωπο της επαρχίας Πάφου.\nΗ ψηφοφορία για την εκλογή των μελών του Διοικητικού Συμβουλίου γίνεται με καθολική ψηφοφορία των μελών.\n15.6Καταρτίζονται ψηφοδέλτια των υποψηφίων κατά Επαρχία και τα ονόματα των υποψηφίων σημειώνονται με αλφαβητική σειρά στα ψηφοδέλτια αυτά.\n15.7Οι υποψήφιοι κατά Επαρχία οι οποίοι θα συγκεντρώσουν τον μεγαλύτερο αριθμό εγκύρων ψήφων, μέχρι του αριθμού των θέσεων του Διοικητικού Συμβουλίου, που αναλογούν σε κάθε Επαρχία, εκλέγονται μέλη του Διοικητικού Συμβουλίου.\n15.8Σε περίπτωση ισοψηφίας, η ανάδειξη νικητή γίνεται με κλήρο.\n15.9Εάν οι υποψηφιότητες που έχουν υποβληθεί είναι λιγότερες του αριθμού των μελών του Διοικητικού Συμβουλίου, που αναλογούν σε κάθε Επαρχία, η Γενική Συνέλευση ανακηρύσσει ως μέλη του Διοικητικού Συμβουλίου αυτούς που υπέβαλαν νόμιμα υποψηφιότητα και προκηρύσσει εκλογές για τη συμπλήρωση των κενών θέσεων.\n15.10Όλες οι ψηφοφορίες για την ανάδειξη μελών του Διοικητικού Συμβουλίου είναι μυστικές.\n15.11Το Διοικητικό Συμβούλιο καταρτίζει 30 τουλάχιστον ημέρες πριν τις εκλογές κατάλογο των μελών του Συνδέσμου οι οποίοι έχουν δικαίωμα ψήφου και αντίγραφο του αναρτάται στην πινακίδα του Συνδέσμου και στο χώρο της Γενικής Συνέλευσης για επιθεώρηση.\n15.12Το Διοικητικό Συμβούλιο του Συνδέσμου είναι 9μελές και εκλέγεται από τα τακτικά μέλη με μυστική ψηφοφορία, στην τακτική Γενική Συνέλευση.\n15.13Ο πλειοψηφήσας στις εκλογές, μέσα σε 3 μέρες από τις εκλογές, καλεί το μέλη του Διοικητικού Συμβουλίου τα οποία έχουν εκλεγεί, για να εκλέξουν μεταξύ τους: Πρόεδρο, Αντιπρόεδρο, Γενικό Γραμματέα, Βοηθό Γενικό Γραμματέα, Οργανωτικό Γραμματέα, Ταμία, Βοηθό Ταμία και 2 Συμβούλους.\n15.14Το Διοικητικό Συμβούλιο συνεδριάζει μετά από πρόσκληση του Προέδρου ή του Γενικού Γραμματέα υποχρεωτικά 1 φορά τον μήνα σε ημερομηνία που καθορίζεται από το Διοικητικό Συμβούλιο. Το Διοικητικό Συμβούλιο συνεδριάζει έκτακτα όταν παραστεί ανάγκη κατά την κρίση του Προέδρου ή του Γενικού Γραμματέα ή με αίτηση 2 μελών του και για θέμα που καθορίζεται στην αίτησή τους.\n15.15Το Διοικητικό Συμβούλιο προετοιμάζει τις εργασίες της Γενικής Συνέλευσης και εκτελεί τις αποφάσεις της, διοικεί και διαχειρίζεται τις υποθέσεις του Συνδέσμου και λαμβάνει όλα τα μέτρα για την αντιμετώπιση και λύση όλων των ζητημάτων που απασχολούν τον Σύνδεσμο.\n15.16Το Διοικητικό Συμβούλιο μπορεί να ορίζει διάφορες υποεπιτροπές στις οποίες μπορούν να συμμετέχουν και μη μέλη του Διοικητικού Συμβουλίου. Οι υποεπιτροπές μελετούν θέματα που παρουσιάζονται και υποβάλλουν τις απόψεις και εισηγήσεις στην ολομέλεια του Διοικητικού Συμβουλίου για έγκριση και λήψη τελικών αποφάσεων.\n15.17Το Διοικητικό Συμβούλιο είναι σε απαρτία όταν είναι παρόντα 5 τουλάχιστον από τα μέλη του, οι αποφάσεις λαμβάνονται με πλειοψηφία των παρόντων μελών και σε περίπτωση ισοψηφίας, υπερισχύει η ψήφος του Προέδρου ή του νόμιμου αναπληρωτή του.\n15.18Επιτρέπεται η εναλλαγή καθηκόντων μεταξύ των μελών του Διοικητικού Συμβουλίου και η ανάθεση επιπρόσθετων καθηκόντων κατά τη διάρκεια της θητείας τους.\n16.1Ο Πρόεδρος του Διοικητικού Συμβουλίου, ο οποίος δεν είναι ανώτερος των άλλων Συμβούλων, αλλά ο πρώτος μεταξύ ίσων, συγκαλεί και διευθύνει τις συνεδριάσεις του Διοικητικού Συμβουλίου, επιτρέπει τον λόγο σε όσους τον ζητούν, κηρύσσει την έναρξη και τη λήξη των συζητήσεων και των συνεδριάσεων, θέτει τα ζητήματα σε ψηφοφορία και διαλύει τις συνεδριάσεις που διευθύνει αν αυτές γίνονται θορυβώδεις ή λόγω της σύγχυσης που δημιουργείται γίνεται αδύνατη η ψύχραιμη λήψη απόφασης.\n16.2Ο Πρόεδρος δεν μπορεί να ενεργεί από μόνος του σε οποιαδήποτε υπόθεση του Σωματείου, χωρίς προηγούμενη απόφαση του Διοικητικού Συμβουλίου.\n16.3Φροντίζει για την τήρηση και εφαρμογή των αποφάσεων της Γενικής Συνελεύσεως και του Διοικητικού Συμβουλίου.\n16.4Συνυπογράφει με το Γενικό Γραμματέα κάθε έγγραφο του Συνδέσμου.\n16.5Συνυπογράφει με τον Ταμία τα εντάλματα εισπράξεων και πληρωμών.\n16.6Εκπροσωπεί τον Σύνδεσμο δικαστικά και εξώδικα και γενικά ενώπιον οποιασδήποτε αρχής και σε όλες τις εκδηλώσεις.\n16.7Ο Πρόεδρος έχει την εποπτεία όλης γενικά της λειτουργίας του Συνδέσμου.\nΟ Αντιπρόεδρος βοηθά τον Πρόεδρο στα καθήκοντα του και τον αναπληρώνει σε περίπτωση προσωρινής απουσίας ή προσωπικού του κωλύματος, εκτελώντας όλα τα καθήκοντα του με όλες τις εξουσίες του. Σε περίπτωση κωλύματος του Αντιπροέδρου, τον Σύνδεσμο εκπροσωπεί άλλο εξουσιοδοτημένο από το Συμβούλιο Μέλος του Διοικητικού Συμβουλίου.\n18.1Είναι προσωπικά υπεύθυνος για τη φύλαξη της σφραγίδας και των αρχείων του Συνδέσμου.\n18.2Τηρεί πρωτόκολλο των εισερχόμενων και εξερχόμενων εγγράφων.\n18.3Τηρεί τα πρακτικά των συνεδριάσεων του Διοικητικού Συμβουλίου και τα πρακτικά των τακτικών και έκτακτων Γενικών Συνελεύσεων.\n18.4Διεκπεραιώνει την αλληλογραφία του Συνδέσμου.\n18.5Συνυπογράφει με τον Πρόεδρο κάθε έγγραφο.\nΟ Βοηθός Γενικός Γραμματέας συνεργάζεται και βοηθά τον Γενικό Γραμματέα στα καθήκοντά του και τον αναπληρώνει όταν αυτός κωλύεται.\n20.1Τηρεί γενικό μητρώο μελών.\n20.2Φροντίζει για την εγγραφή νέων μελών.\n20.3Καταρτίζει οργανωτικά προγράμματα, σύμφωνα με τις αποφάσεις του Διοικητικού Συμβουλίου και είναι υπεύθυνος για την πραγματοποίηση τους.\n20.4Βοηθά και ελέγχει οποιοδήποτε άλλο σώμα ή μέλος που έχει επιφορτιστεί με καθήκοντα οργανωτικής φύσης.\n20.5Φροντίζει για την έγκαιρη υποβολή των εγγράφων που απαιτούνται από το νόμο.\n20.6Είναι υπεύθυνος για την διοργάνωση όλων των εκδηλώσεων του Συνδέσμου.\n21.1Είναι υπεύθυνος για την τήρηση των ταμειακών βιβλίων του Συνδέσμου.\n21.2Τηρεί αποδείξεις εσόδων και εξόδων.\n21.3Στο τέλος κάθε εξαμηνίας υποβάλλει στο Διοικητικό Συμβούλιο έκθεση εσόδων και εξόδων του Συνδέσμου και στα τέλη του μηνός Μαΐου εκάστου έτους, τον ισολογισμό των διαχειρίσεων του προηγούμενου χρόνου.\n21.4Παρουσιάζει ταμειακή έκθεση σε κάθε Γενική Συνέλευση.\n21.5Διεκπεραιώνει τις εισπράξεις και πληρωμές ύστερα από απόφαση του Διοικητικού Συμβουλίου.\n21.6Καταθέτει σε Τράπεζα το ταμείο του Συνδέσμου. Μπορεί να έχει στα χέρια του ποσό που καθορίζεται από το Διοικητικό Συμβούλιο.\n21.7Συνυπογράφει με τον Πρόεδρο τα εντάλματα εισπράξεων και πληρωμών.\n21.8Οι αναλήψεις από την τράπεζα γίνονται ύστερα από απόφαση του Διοικητικού Συμβουλίου.\n21.9Καταρτίζει τον προϋπολογισμό τον οποίο υποβάλλει στο Διοικητικό Συμβούλιο προς έγκριση.\n21.10Το οικονομικό έτος του Συνδέσμου λήγει την 30ή Μαΐου κάθε χρόνου.\nΟ Βοηθός Ταμίας συνεργάζεται και βοηθά τον Ταμία στην ακριβή τήρηση και κανονική λειτουργία των ταμειακών υποθέσεων του Συνδέσμου και τον αναπληρώνει όταν αυτός κωλύεται.\nΟι Σύμβουλοι βοηθούν και αναπληρώνουν τα άλλα Μέλη του Διοικητικού Συμβουλίου, με απόφαση του Διοικητικού Συμβουλίου και παρευρίσκονται σε διάφορες δραστηριότητες και εκδηλώσεις του Συνδέσμου ή άλλων φορέων εκπροσωπώντας τον Σύνδεσμο με άδεια του Προέδρου.\n24.1Η θητεία του Διοικητικού Συμβουλίου είναι διετής.\n24.2Μέλος του Διοικητικού Συμβουλίου παύεται:\nα)Αν υποβάλλει γραπτή αίτηση αναφέροντας τους λόγους κι αφού γίνει αποδεκτή από τα μέλη του Συμβουλίου.\nβ)Με απόφαση του Πειθαρχικού Συμβουλίου:\n(i)Αν επιδείξει διαγωγή αντίθετη με τους σκοπούς του Συνδέσμου ή αν με τη διαγωγή του εκθέτει το Σύνδεσμο στην κοινή γνώμη.\n(ii)Αν δεν παρουσιαστεί (αδικαιολόγητα) σε τρεις συνεχείς συνεδρίες ή πέντε συνολικά συνεδρίες του Διοικητικού Συμβουλίου στη διάρκεια της θητείας του.\n24.3Κενωθείσα έδρα μέλους του Διοικητικού Συμβουλίου πληρούται ως ακολούθως:\nα)Προκειμένου περί του Προέδρου την θέση του καταλαμβάνει ο Αντιπρόεδρος, την θέση του Αντιπροέδρου καταλαμβάνει κατόπιν ψηφοφορίας του Διοικητικού Συμβουλίου ένας εκ των δύο Συμβούλων και την θέση του Συμβούλου αυτού καταλαμβάνει ο πρώτος επιλαχών, εάν δε δεν υπάρχει επιλαχών διεξάγεται αναπληρωματική εκλογή για την πλήρωση της θέσεως του καταλαβόντος την θέση του Αντιπροέδρου, Συμβούλου. Εάν ο εναπομείνας χρόνος μέχρι την επόμενη εκλογική συνέλευση είναι μικρότερος τους έτους, τότε εκλέγει νέο μέλος το Διοικητικό Συμβούλιο από κατάλογο μελών που υπέβαλαν υποψηφιότητα σύμφωνα με ειδική απόφαση του Διοικητικού Συμβουλίου για την περίπτωση αυτή.\nβ)Προκειμένου περί οποιασδήποτε άλλης θέσεως της εκτελεστικής γραμματείας η πλήρωση αυτής γίνεται δι’ ενός εκ των δύο Συμβούλων η θέση του οποίου πληρούται αναλογικώς ως ανωτέρω αναφέρεται.\nγ)Προκειμένου περί κενώσεως θέσεως Συμβούλου την θέση αυτή καταλαμβάνει ο πρώτος επιλαχών, εάν δε δεν υπάρχει διεξάγεται αναπληρωματική εκλογή. Και εφαρμόζονται οι πρόνοιες του 24.3(α).\nδ)Σε περίπτωση που παραιτηθεί η πλειοψηφία των μελών του Διοικητικού Συμβουλίου διεξάγονται γενικές εκλογές για τη συμπλήρωση του υπολοίπου της θητείας του απερχόμενου Διοικητικού Συμβουλίου.\n24.4Σε οποιαδήποτε περίπτωση, δεν επιτρέπεται να αλλοιωθεί η εκπροσώπηση στο Διοικητικό Συμβούλιο, εξ ενός τουλάχιστον μέλους εκάστης Επαρχίας ή συνδυασμού Επαρχιών, όπως είναι η περίπτωση.\n25.1Η Εκτελεστική Γραμματεία αποτελείται από τον Πρόεδρο, τον Αντιπρόεδρο, τον Γενικό Γραμματέα, τον Οργανωτικό Γραμματέα και τον Ταμία.\n25.2Η Εκτελεστική Γραμματεία συνεδριάζει τουλάχιστον μια φορά τον μήνα και λαμβάνει αποφάσεις για επείγουσας φύσεως ζητήματα, καταρτίζει την ημερήσια διάταξη του Διοικητικού Συμβουλίου και υποβάλλει εισηγήσεις στο Διοικητικό Συμβούλιο.\n25.3Η Εκτελεστική Γραμματεία είναι σε απαρτία όταν είναι παρόντα 3 τουλάχιστον από τα μέλη της, παρόντος του Προέδρου ή του Αντιπροέδρου, οι αποφάσεις λαμβάνονται με απλή πλειοψηφία των παρόντων μελών και σε περίπτωση ισοψηφίας υπερισχύει η ψήφος του Προέδρου ή του νόμιμου αναπληρωτή του.\n25.4Έχει την ευθύνη για την εφαρμογή και εκτέλεση των αποφάσεων του Διοικητικού Συμβουλίου και της Γενικής Συνελεύσεως.\n26.1Η Εξελεγκτική Επιτροπή είναι διμελής (2 ελεγκτές), είναι ανεξάρτητη και εκλέγεται από την τακτική Γενική Συνέλευση για 2 χρόνια. Τα μέλη της Εξελεγκτικής Επιτροπής να είναι κάτοχοι πτυχίου ή διπλώματος σχετικού με το αντικείμενο της Επιτροπής αυτής και να μην είναι μέλη του Συνδέσμου.\n26.2Ελέγχει τη διαχείριση του Διοικητικού Συμβουλίου και ιδιαίτερα του Ταμία για κάθε ετήσια χρήση και οφείλει σε κάθε Γενική Συνέλευση να ανακοινώνει την έκθεση της για τα ταμειακά θέματα.\n26.3 Δικαιούται να συγκαλέσει Γενική Συνέλευση, όταν θεωρεί ότι διακυβεύονται τα οικονομικά συμφέροντα του Συνδέσμου, λόγω κακής διαχείρισης αυτών.\n27.1Ιδρύεται Πειθαρχικό Συμβούλιο το οποίο θα αποτελείται από 5 μέλη, εκ των οποίων οι 2 να είναι εγγεγραμμένοι στο μητρώο των δικηγόρων και ο ένας θα είναι ο Πρόεδρος και ο άλλος Αντιπρόεδρος και να μην είναι μέλη του Συνδέσμου, τα δέ άλλα 3 μέλη πρέπει να είναι τακτικά μέλη του Συνδέσμου.\n27.2Όλες οι υποθέσεις ενώπιον του Πειθαρχικού Συμβουλίου θα παραπέμπονται μέσω του εισηγητή από το Διοικητικό Συμβούλιο, εάν δε το Διοικητικό Συμβούλιο ήθελε αμελήσει ή αδιαφορήσει, από το 1/3 των μελών του Συνδέσμου.\n27.3Τα μέλη του Πειθαρχικού Συμβουλίου ορίζονται από το Διοικητικό Συμβούλιο για περίοδο 3 ετών.\n27.4Ουδενός μέλους του Πειθαρχικού Συμβουλίου ανακαλείται ο διορισμός πριν την κανονική λήξη της θητείας του, εκτός στην περίπτωση παραιτήσεώς του.\n27.5Μέλος του Πειθαρχικού Συμβουλίου που απουσιάζει αδικαιολόγητα από 2 συνεχόμενες συνεδρίες εκπίπτει του αξιώματός του.\n27.6Σε περίπτωση παραίτησης ή έκπτωσης μέλους ή μελών του Πειθαρχικού Συμβουλίου, το Διοικητικό Συμβούλιο του Συνδέσμου διορίζει νέο ή νέα μέλη για το υπόλοιπο της θητείας του Πειθαρχικού Συμβουλίου.\n27.7Το Πειθαρχικό Συμβούλιο επιλαμβάνεται και εξετάζει καταγγελίες εναντίον Παρατηρητών, για παραπτώματα που αναφέρονται στο παρόν Καταστατικό.\n27.8Το Πειθαρχικό Συμβούλιο μπορεί να επιβάλει τις πιο κάτω ποινές:\nβ)Πρόστιμο το οποίο δεν θα υπερβαίνει το ποσό των €1000.\nγ)Προσωρινή διαγραφή μέχρι 2 χρόνια κατά τη διάρκεια της οποίας δεν θα απαλλάσσεται των οικονομικών υποχρεώσεων του προς τον Σύνδεσμο.\nε)Συνδυασμό των πιο πάνω ποινών.\n28.1Ο Σύνδεσμος διαλύεται όταν:\nα)Τα μέλη του περιορισθούν σε αριθμό κάτω του 20.\nβ)Τα 4/5 των μελών του αποφασίσουν τη διάλυσή του, ή όπως ορίζει ο Νόμος.\nγ)Ο Σύνδεσμος σε περίπτωση διαλύσεως περιέρχεται αυτοδικαίως σε κατάσταση εκκαθάρισης και θεωρείται να υπάρχει η προσωπικότητά του, για την εκπλήρωση μόνο των αναγκών της εκκαθάρισης. Κάθε έγγραφο αναφέρει ότι ο Σύνδεσμος διατελεί υπό εκκαθάριση. Η Γενική Συνέλευση που αποφάσισε την εκκαθάριση εκλέγει ως εκκαθαριστές τριμελή επιτροπή.\n28.2Σε περίπτωση διάλυσης του Συνδέσμου, η περιουσία του διατίθεται σε φιλανθρωπικούς σκοπούς, αφού γίνει αποπληρωμή τυχόν χρεών και υποχρεώσεων του Συνδέσμου.\n29.1Το παρόν Καταστατικό μπορεί να τροποποιηθεί από την Καταστατική Συνέλευση (έκτακτη) αφού υποβληθούν οι εισηγήσεις όπως προβλέπεται στο Άρθρο 13 ή μετά από αίτηση των 2/3 των μελών.\n29.2Το καταστατικό του Συνδέσμου τροποποιείται με πλειοψηφία 3/4 των παρόντων μελών.\n29.3Για την τροποποίηση των σκοπών του Συνδέσμου απαιτείται η συναίνεση των 3/4 του συνόλου των μελών του.\n29.4Όλες οι ψηφοφορίες είναι μυστικές εκτός εάν διαφορετικά αποφασίσει η Γενική Συνέλευση.\nΚάθε ζήτημα που δεν προβλέπεται ή δεν ρυθμίζεται από το παρόν Καταστατικό λύεται με απόφαση του Διοικητικού Συμβουλίου κατόπιν γνωμοδοτήσεως του Πειθαρχικού Συμβουλίου και με έγκριση της Γενικής Συνελεύσεως. Το ίδιο γίνεται και σε περιπτώσεις ερμηνευτικών θεμάτων που αφορούν πρόνοιες του Καταστατικού.\nΣκαρίνου ................................ 2009.


Εκτός λειτουργίας παραμένει ο Οδοντωτός-Πλήγμα για Διακοπτό και Καλάβρυτα η παύση των δρομολογίων\nΕκτός λειτουργίας από τις 20 Απριλίου παραμένει ο Οδοντωτός σιδηρόδρομος, μετά από κατολίσθηση που σημειώθηκε στη Ζαχλωρού.\nΗ μη λειτουργία του τρένου έχει προκαλέσει ακυρώσεις εκδρομών και συνεπώς της τουριστικής δραστηριότητας οδηγώντας την περιοχή σε οικονομική καταστροφή.\nΌπως αναφέρει σε ανακοίνωσή της η ΤΡΑΙΝΟΣΕ, «η κυκλοφορία του Οδοντωτού σιδηροδρόμου από τον διαχειριστή υποδομής ΟΣΕ, που έχει την αποκλειστική ευθύνη των γραμμών, τέθηκε υπό απαγόρευση εδώ και ένα μήνα. Η απαγόρευση κρίθηκε αναγκαία για λόγους ασφαλείας, δεδομένου ενός σοβαρού φαινομένου κατολίσθησης που εξελίχτηκε στην περιοχή».\nΠερισσότερα σε αυτή την κατηγορία: « Το αστυνομικό δελτίο της ημέρας (24/5) Πάτρα: Σε επιφυλακή ο Δήμος για το νέο κύμα κακοκαιρίας »


GameWorld: Γενικά/Προτάσεις/Upgrades - GameWorld.gr\n27 Jul 2005 19:29\t- 14 Mar 2017 00:05\t#14 by Manos\nManos created the topic: GameWorld: Γενικά/Προτάσεις/Upgrades\nΤο GameWorld.gr είναι σήμερα το μεγαλύτερο gaming community στην Ελλάδα, έχοντας ως στόχο να καλύψει τις απαιτήσεις κάθε σύγχρονου gamer.\nΤο site δημιουργήθηκε τον Ιούλιο του 2005. Οι συντάκτες του GameWorld παρουσιάζουν από το 2003 στα FM τους Users που είναι και η μόνη αμιγώς gaming εκπομπή στα ερτζιανά. Απ' το 2008 μέχρι σήμερα διατηρούμε το κανάλι του GameWorld.gr στο YouTube .\nΤο GameWorld σας ενημερώνει καθημερινά με reviews, previews και ειδήσεις απ' την gaming βιομηχανία. Το site σας παρέχει επίσης τα εξής:\n- Forum: Ο χώρος συζητήσεων των αναγνωστών του GameWorld στον οποίο βρίσκεστε αυτή τη στιγμή.\n- Νέες Κυκλοφορίες : Δείτε τα νέα games που κυκλοφορούν στην αγορά.\n- Users στο Twitch.tv/Gameworldgr : Δευτέρα-Τετάρτη-Παρασκευή παίζουμε παρέα τα αγαπημένα σας games.\n- Community : Η social πλευρά του site. Γνωριστείτε μεταξύ σας, δημιουργήστε ή ενταχθείτε σε ομάδες με θέματα που σας ενδιαφέρουν, ανεβάστε φωτογραφίες/βίντεο και απολαύστε το μεγαλύτερο social gaming network στην Ελλάδα.\n- Διαγωνισμοί : Λάβετε μέρος στους διαγωνισμούς του GameWorld και κερδίστε τα νέα games της αγοράς.\n- Εκπομπή Users : Ακούστε την ραδιοφωνική εκπομπή Users, κάθε Δευτέρα στον SentraFM 103.3\nΚάντε εγγραφή στο site για να γίνετε μέλος .\nΠως μπορείτε και εσείς να στηρίξετε το GameWorld\n1)Ενισχύστε την συντακτική ομάδα του site\nΑν θέλετε να συμμετάσχετε στην συντακτική ομάδα του site γράφοντας άρθρα για τα αγαπημένα σας games τότε κάντε κλικ εδώ για να δείτε τα άτομα τα οποία ζητάει την δεδομένη στιγμή το GameWorld.\n2)Με ενεργή συμμετοχή στο site\nΌσο σχολιάζετε ειδήσεις και reviews κι όσο συμμετέχετε στο Forum και το Community , τόσο αναπτύσσεται διάλογος, ζωντανεύει το site κι αντίστοιχα η παρέα μας μεγαλώνει. Αυτό έχει ιδιαίτερη σημασία για την μελλοντική ανάπτυξη του GameWorld.\n3)Ενισχύστε την επισκεψιμότητα του site\nΜία εταιρεία η οποία είναι παγκοσμίως γνωστή και μετράει την επισκεψιμότητα είναι η Alexa . Στο www.alexa.com μπορείτε να δείτε την παγκόσμια κατάταξη επισκεψιμότητας όλων των ιστοσελίδων του Ιντερνετ. Επιπλέον, για κάθε χώρα υπάρχει ξεχωριστή λίστα επισκεψιμότητας. Στην Ελλάδα, το site που ταξινομεί την λίστα των ελληνικών ιστοσελίδων είναι το www.korinthorama.gr/topgr .\nΓια να μπορέσει η εταιρεία Alexa να καταγράψει την κίνηση του κάθε site, χρησιμοποιεί ένα πρόγραμμα, το Alexa Toolbar, το οποίο καταγράφει τους επισκέπτες κάθε σελίδας και στη συνέχεια στέλνει τις πληροφορίες αυτές στον server της. Αν κατεβάσετε το συγκεκριμένο πρόγραμμα τότε η επίσκεψή σας στο GamesWorld.gr (όπως και σε κάθε άλλο site) θα καταγραφεί κανονικά και κατ' επέκταση το site μας θα ανέβει στην λίστα των μεγαλύτερων ιστοσελίδων του διαδικτύου. Αξίζει να σημειώσουμε ότι η Alexa έχει ανακοινώσει και επίσημα ότι το Alexa Toolbar δεν διαθέτει σε καμία περίπτωση spyware ή κάποιο άλλου είδους πρόγραμμα το οποίο να μπορεί να βλάψει τον υπολογιστή σας.\nΚατεβάστε το Alexa Toolbar κάνοντας κλικ εδώ (συμβατό με Firefox ή Internet Explorer)\nΤα 500 μεγαλύτερα sites στο παγκόσμιο Internet\nΤα μεγαλύτερα ελληνικά sites\nΤα στατιστικά του GameWorld.gr στην Alexa\n4)Πείτε μας την γνώμη σας!\nΚάντε ένα reply σε αυτό το topic και πείτε μας τι θέλετε να αλλάξει και τι να προστεθεί στο site.\n- Για να αλλάξετε το avatar σας (την εικόνα του προφίλ σας) επισκεφθείτε το Προφίλ σας .\n- Η δυνατότητα επεξεργασίας της υπογραφής δεν ισχύει προσωρινά.\n- Διαβάστε εδώ τι ισχύει για τα Ranks.\nΓια κάθε απορία είμαστε στη διάθεσή σας.\nLast Edit: 14 Mar 2017 00:05 by Manos.\n29 Jul 2005 10:52\t#38 by beastie\nbeastie replied the topic: GameWorld: Γενικά/Προτάσεις/Upgrades\nΕίμαι αυστηρός στην 1η εικόνα του site... περιμένω περισσότερα και νέα πράγματα για τα games και όχι μόνο...\nΣτο forum καλό είναι να μπει το Quick reply γιατί είναι πολύ χρήσιμο...\nΘα υπάρχουν forums και θεματολογία για κοσνόλες (PS2 και X-Box)???\n31 Jul 2005 18:56\t#62 by UnStoPP4bLe\nUnStoPP4bLe replied the topic: GameWorld: Γενικά/Προτάσεις/Upgrades\nΚαλό.Θα προτιμούσα το background να ήταν διαφορετικό.\n01 Aug 2005 15:27\t#106 by liolias\nliolias replied the topic: GameWorld: Γενικά/Προτάσεις/Upgrades\n01 Aug 2005 17:28\t#112 by MikeRibo10\nMikeRibo10 replied the topic: GameWorld: Γενικά/Προτάσεις/Upgrades\nΜε μια πρωτη οψη ειναι αρκετα καλο...Οσο προλαβα να το δω δεν εχω δει καποια μικρολαθακια αλλα και αν υπαρχουν ελπιζω με τον καιρο να διορθωθουν.\nΕπισης θα ηθελα να σας παρατηρησω οτι στην υπογραφη και στο Location αν θελω να βαλω αποστροφο (') δεν μπορω και μπαινει αυτο εδω (/).Αν μπορειτε ας το διορθωσετε.....\n01 Aug 2005 20:36\t#124 by jullaras\njullaras replied the topic: GameWorld: Γενικά/Προτάσεις/Upgrades\nπολύ καλό μόυ άρεσε\n02 Aug 2005 03:24\t- 03 Apr 2006 18:01\t#157 by Manos\nΑπλά να ενημερώσω τους χρήστες ότι τα Downloads είναι Under Construction και καθημερινά προσθέτονται συνεχώς νέα αρχεία. Μέχρι το τέλος της εβδομάδας πιστεύω ότι θα έχουμε προσθέσει τα βασικά αρχεία για τους κυριότερους τίτλους παιχνιδιών (+ αρκετών παλιών κλασικών). Λίγες μέρες υπομονή δηλαδή!\nLast Edit: 03 Apr 2006 18:01 by Manos.\n02 Aug 2005 03:42\t#158 by akpe\nakpe replied the topic: GameWorld: Γενικά/Προτάσεις/Upgrades\nCan't wait να ψήσω την dsl πάλι\n03 Aug 2005 16:13\t#244 by paspartoo\npaspartoo replied the topic: GameWorld: Γενικά/Προτάσεις/Upgrades\nΚαλο και ξεκουραστο το phpbb2 :cool:\n03 Aug 2005 16:20\t#245 by UnStoPP4bLe\nΚαλύτερο είναι αυτό και πιο ξεκούραστο.


ΔΙΕΥΘΥΝΣΗ ΔΗΜΟΣΙΑΣ ΥΓΕΙΑΣ Κ. ΜΑΚΕΔΟΝΙΑΣ: Τι πρέπει να προσέχουμε για την εποχική γρίπη... - ΤΟ ΚΕΝΤΡΙ\nHome Κοινωνία Π.Κ.Μ. Πιερία Υγεία ΔΙΕΥΘΥΝΣΗ ΔΗΜΟΣΙΑΣ ΥΓΕΙΑΣ Κ. ΜΑΚΕΔΟΝΙΑΣ: Τι πρέπει να προσέχουμε για την εποχική γρίπη...\nΔΙΕΥΘΥΝΣΗ ΔΗΜΟΣΙΑΣ ΥΓΕΙΑΣ Κ. ΜΑΚΕΔΟΝΙΑΣ: Τι πρέπει να προσέχουμε για την εποχική γρίπη...\nΚυριακή, Οκτωβρίου 20, 2019 Κοινωνία, Π.Κ.Μ., Πιερία, Υγεία,\nΗ γρίπη ανήκει στα υποχρεωτικώς Δηλούμενα Νοσήματα που επιτηρείται και παρακολουθείται διαχρονικά στην Ελλάδα από τον Εθνικό Οργανισμό Δημόσιας Υγείας . Στην Περιφέρεια Κεντρικής Μακεδονίας η επιτήρηση του νοσήματος γίνεται από το Τμήμα Δημόσιας Υγείας της Διεύθυνσης Δημόσιας Υγείας και Κοινωνικής Μέριμνας σε συνεργασία με τον Εθνικό Οργανισμό Δημόσιας Υγείας (ΕΟΔΥ).\nΜεταδοτική νόσος του αναπνευστικού συστήματος\nΟ αποτελεσματικότερος τρόπος πρόληψης είναι ο εμβολιασμός με το αντιγριπικό εμβόλιο, το οποίο, όταν χορηγηθεί σωστά και έγκαιρα, προφυλάσσει από τη μετάδοση του ιού της γρίπης, συμβάλλει στην προστασία από τις σοβαρές επιπλοκές της γρίπης και κατά επέκταση στη μείωση απουσιών από την εργασία, το σχολείο και κάθε άλλη κοινωνική εκδήλωση. Όπως κάθε χρόνο και επειδή ο ιός της γρίπης μεταλλάσσεται σε διαφορετικούς υπο-ορότυπους, έτσι και για την περίοδο 2019-2020 η σύνθεση του αντιγριπικού εμβολίου περιέχει τα εγκεκριμένα στελέχη του ιού, σύμφωνα με τις συστάσεις του Παγκόσμιου Οργανισμού Υγείας (ΠΟΥ). Για τη φετινή περίοδο μπορεί να συνταγογραφείται σύμφωνα με το Εθνικό Πρόγραμμα Εμβολιασμών οποιοδήποτε αντιγριπικό εμβόλιο (που διαθέτει άδεια κυκλοφορίας), του οποίου η σύνθεση περιέχει τα εγκεκριμένα στελέχη από τον Ελληνικό Οργανισμό Φαρμάκων (ΕΟΦ). Επισημαίνεται ότι, μέσω των συστημάτων φαρμακοεπαγρύπνισης που λειτουργούν διεθνώς, δεν έχουν καταγραφεί σοβαρές συστηματικές παρενέργειες του αντιγριπικού εμβολίου.\nΣύμφωνα με το Εθνικό Πρόγραμμα Εμβολιασμών της χώρας μας, ο αντιγριπικός εμβολιασμός πρέπει να εφαρμόζεται συστηματικά σε άτομα (ενήλικες και παιδιά) που ανήκουν στις παρακάτω ομάδες αυξημένου κινδύνου: Εργαζόμενοι σε χώρους παροχής υπηρεσιών υγείας (ιατρονοσηλευτικό προσωπικό και λοιποί εργαζόμενοι).\nΆτομα ηλικίας 60 ετών και άνω . Παιδιά (6 μηνών και άνω) και ενήλικες με έναν ή περισσότερους από τους παρακάτω επιβαρυντικούς παράγοντες ή χρόνια νοσήματα:\nΕτικέτες # Κοινωνία # Π.Κ.Μ. # Πιερία # Υγεία\nΕτικέτες: Κοινωνία, Π.Κ.Μ., Πιερία, Υγεία


Δένδιας: Πάντα υπάρχει μια ανοιχτή πόρτα για τον Τσαβούσογλου | in.gr\nTAGS: ελληνοτουρκικάκυπριακόμεβλούτ τσαβούσογλουνίκος δένδιας\n14 Μαΐου 2021, 15:02\nΗ σημασία της Αν. Μεσογείου στην ισορροπία του κόσμου\nΕξαίρεση η Τουρκία\nΑντιβαίνει τα ψηφίσματα του ΟΗΕ\nΕιδικότερα, ανέφερε πως απαίτησαν από την ελληνοκυπριακή πλευρά και την Ελλάδα να αποδεχθούν ότι η τουρκοκυπριακή κοινότητα έχει κυριαρχικό δικαίωμα, κυρίαρχη οντότητα, επισημαίνοντας πως αυτό είναι κάτι που αντιβαίνει τα ψηφίσματα του Συμβουλίου Ασφαλείας του ΟΗΕ. Αυτό που κρατάει ο υπουργός είναι ότι ο γενικός γραμματέας του ΟΗΕ θα συνεχίσει να προσπαθεί και επισήμανε πως και η Ελλάδα θα συνεχίσει να προσπαθεί.\nΕίναι φίλος μου ο Τσαβούσογλου\nΕρωτηθείς αν θα συναντήσει σύντομα τον Τούρκο ομόλογό του Μεβλούτ Τσαβούσογλου, ο κ. Δένδιας είπε ότι φυσικά θα τον συναντήσει. «Είναι φίλος μου. Τον έχω προσκαλέσει να έρθει στην Ελλάδα και καταρχήν έχει αποδεχθεί την πρόσκληση» σημείωσε χαρακτηριστικά.\n«Πότε θα έρθει; Αυτό εξαρτάται από αυτόν», ανέφερε και σημείωσε ότι ελπίζει το συντομότερο δυνατό, συμπληρώνοντας πως πάντοτε υπάρχει μια ανοικτή πόρτα για τον Μεβλούτ Τσαβούσογλου. Εξέφρασε μάλιστα την ελπίδα πως αυτή θα είναι μια συνάντηση που θα προετοιμάσει ουσιαστικά τη συνάντηση μεταξύ του κ. Μητσοτάκη και του κ. Ερντογάν, «γιατί θα πρέπει να βρούμε έναν τρόπο να επιλύσουμε τα θέματα με την Τουρκία».\nΧρήσιμη η «ανοιχτή συζήτηση»\nΣχετικά άρθρα: ➤ Διπλωματικές πηγές: Πυκνές επαφές Νίκου Δένδια για την ευρωπαϊκή προοπτική των Δυτικών Βαλκανίων ➤ Δένδιας σε Ντιμιτρόφ: Σταθερή η στήριξή μας στην ευρωπαϊκή προοπτική των Δ. Βαλκανίων ➤ Η σχέση Ελλάδας και Ισραήλ – Γιατί παραμένει στον πάγο η απόφαση της Βουλής υπέρ της αναγνώρισης της Παλαιστίνης


Στοίχημα: Με Άρσεναλ και Λεβάντε | Serres Sport News\nΞεκινάμε με τον αγώνα Άρσεναλ – Γουέστ Χαμ. Πρόκειται για νοκ άουτ αναμέτρηση της προημιτελικής φάσης του Λιγκ Καπ Αγγλίας, σε περίπτωση ισοπαλίας ακολουθούν παράταση και – αν χρειαστεί – πέναλτι. Οι “κανονιέρηδες” το Σαββατοκύριακο επέστρεψαν στις νίκες, επικρατώντας 1-0 εντός έδρας της Νιουκάστλ, σήμερα αγωνίζονται και πάλι στο γήπεδό τους, είναι δεδομένο ότι θα παραταχθούν με αρκετές αλλαγές, ωστόσο έχουν την ποιότητα να φτάσουν στην τελική επικράτηση, απέναντι σε μία ομάδα που έχει την προσοχή της στραμμένη κατά κύριο λόγο στο πρωτάθλημα και στην προσπάθεια που κάνει να αυξήσει τη διαφορά της από τη ζώνη του υποβιβασμού (αυτή τη στιγμή η Γουέστ Χαμ βρίσκεται μόλις στο +2 από τις θέσεις που οδηγούν στην παρακάτω κατηγορία). Ο “άσσος” προσφέρεται χαμηλά, θα τον πάρουμε σε συνδυασμό με το Over 1.5 γκολ, ώστε να έχει αξία. Άσσος και Over 1.5, επομένως, η επιλογή μας, σε απόδοση 1.80.\nΣυνεχίζουμε με το παιχνίδι Λεβάντε – Λεγκανές, το οποίο διεξάγεται στο πλαίσιο της 17ης αγωνιστική της Α’ Ισπανίας. Τρεις ισοπαλίες έχει στα τέσσερα τελευταία παιχνίδια της η Λεβάντε, η οποία την προηγούμενη Παρασκευή πήρε ένα άκρως θετικό αποτέλεσμα, κρατώντας στο μηδέν τη Σεβίλλη (0-0 εκτός έδρας). Η Λεγκανές θα παραταχθεί σήμερα με πολύ σημαντικές απουσίες, ενώ μακριά από το γήπεδό της δυσκολεύεται ακόμη και να σκοράρει. Είναι χαρακτηριστικό ότι στις τέσσερις πιο πρόσφατες “εξόδους” της μέτρησε ισάριθμες ήττες, βρίσκοντας μόλις μία φορά το δρόμο προς τα δίχτυα. Οι γηπεδούχοι έχουν την ευκαιρία να πάρουν τη νίκη απόψε, θα τους στηρίξουμε επιλέγοντας το 1 DNB σε απόδοση 1.90 (Draw No Bet ή Ισοπαλία Όχι Στοίχημα: Το ποντάρισμα επιστρέφεται σε περίπτωση ισοπαλίας).\nΠερνάμε στην Ευρωλίγκα και τον αγώνα Φενέρμπαχτσε – Ερυθρός Αστέρας. Η Φενέρ την προηγούμενη αγωνιστική “γκέλαρε” εντός έδρας με την Ζαλγκίρις Κάουνας (89-90) και σήμερα δεν έχει περιθώρια για περαιτέρω απώλειες. Μετά το ματς με τους Λιθουανούς ο Ομπράντοβιτς είχε πολλά παράπονα από την αμυντική συμπεριφορά των παικτών του, φρόντισε να τους το… καταστήσει σαφές και αυτοί “απάντησαν” κρατώντας μία ταλαντούχα επιθετικά ομάδα, όπως η Τόφας Μπούρσα στους 71 πόντους (71-88 για το τουρκικό πρωτάθλημα). Οι γηπεδούχοι γνωρίζουν ότι αν αφήσουν τον Αστέρα να πιάσει ρυθμό, τότε θα έχουν προβλήματα, θα επιδιώξουν να τον περιορίσουν και θα εμπιστευτούμε την άμυνα της Φενέρμπαχτσε, επιλέγοντας το Under 157.5 πόντους, σε απόδοση 1.88.\nΟλοκληρώνουμε με το Τσάμπιονς Λιγκ της FIBA και την αναμέτρηση Λούντβινγκσμπουργκ – Τενερίφη. Οι Ισπανοί διαθέτουν την δεύτερη καλύτερη άμυνα της διοργάνωσης, δεχόμενοι 67.4 πόντους ανά αγώνα, ενώ οι γηπεδούχοι την τέταρτη, “επιτρέποντας” κατά μέσο όρο 71 πόντους. Δύσκολα θα δούμε, επομένως, ένα παιχνίδι με καλό ρυθμό, οι άμυνες θα έχουν τον πρώτο λόγο και η καλύτερη επιλογή είναι το Under 157.5 πόντοι, σε απόδοση 1.87.


Τα 10 πιο ερωτογενή σημεία του ανδρικού κορμιού - ioanninabars\nHome LIFE Τα 10 πιο ερωτογενή σημεία του ανδρικού κορμιού\nΣίγουρα το σημαντικότερο στις ετεροφυλόφιλες σχέσεις είναι να αγγίξει ο ένας την καρδιά του άλλου, αλλά για να φτάσεις εκεί πρέπει να δοκιμαστείτε σε κάποια άλλα κομμάτια, όπως – για παράδειγμα – το σεξουαλικό κομμάτι.\nΚατά τη διάρκεια του σεξ, το να τον αγγίζεις στα σωστά σημεία είναι εξαιρετικά σημαντικό, αφού δεν αρκεί μόνο το να σε βρίσκει σέξι και να γίνει η διείσδυση για να έχετε χημεία. Σύμφωνα με μια έρευνα του Victoria Milan, ένα dating site για εξωσυζυγικές σχέσεις, το οποίο δε στηρίζουμε καθόλου κατά τα άλλα, τα μέρη του κορμιού ενός άντρα που τα αγγίζεις και τον ανάβουν είναι περισσότερα από αυτά που νόμιζες.\n6000 άντρες κλήθηκαν να διαλέξουν ανάμεσα σε δέκα μέρη του αντρικού κορμιού, για το ποιο είναι το πιο ευαίσθητο όταν τους αγγίζουν. Επίσης τους ρώτησαν αν τους αρέσει να τους αγγίζουν σε αυτά τα σημεία κι αν τα συμπεριλαμβάνουν στα προκαταρκτικά.\nΣε ό,τι αφορά στα προκαταρκτικά, το 72% είπε ότι τους αρέσει όταν η γυναίκα κάνει το πρώτο βήμα, ενώ έχει σημασία και το πώς το προσεγγίζει: το 66% είπε ότι το πιο σημαντικό είναι να δείχνει ότι τον σέβεται κι ότι δεν τον εκμεταλλεύεται.\nΗ λίστα με τις 10 πιο ερωτογενείς ζώνες είναι τελικά αυτή:\nΠίσω στα γόνατα\n*Δεν έχω ιδέα τι μπορείς να κάνεις με τα βλέφαρά του. Καλή τύχη με αυτό.\nPrevious article5 ΚΛΑΣΙΚΕΣ πατέντες που κάνουν οι φοιτητές όταν τελειώνουν τα φράγκα τους\nΕβδομαδιαίες προβλέψεις από 18/9 έως 24/9


Το μέλλον της Porsche είναι λαμπερό - και ηλεκτρικό\nΑυτό το θρυλικό υπερ-όχημα ετοιμάζεται να πάει το γενεαλογικό του δέντρο μια γρήγορη βόλτα.\nΓράφει: Νίκος Αγάθος 02 Ιουλίου 2018\nΣε όλη την ιστορία της αυτοκινητοβιομηχανίας, οι κατασκευαστές επιδίωκαν να εκφράσουν τα μεγαλύτερα επιτεύγματά τους μέσω ενός κορυφαίου μοντέλου. Και όποτε το πετύχαιναν το παρουσίαζαν με καμάρι, την ίδια ώρα που η γραμμή παραγωγής έπαιρνε πράσινο φως για να βγάζει σωρηδόν συμβατικά αυτοκίνητα με βάση την προηγμένη τεχνολογία επιδόσεων. Όμως η Porsche δεν είναι ακριβώς μία αυτοκινητοβιομηχανία όπως όλες οι άλλες.\nΗ μάρκα με έδρα τη Στουτγάρδη βασιζόταν ανέκαθεν στη δημιουργία σπορ αυτοκινήτων, με παθιασμένες μηχανές και οδηγικές εμπειρίες που προκαλούσαν ρίγη και συγκίνηση. Ο ιδρυτής Ferry Porsche, δήλωσε κάποτε: "Κάποια στιγμή κοίταξα γύρω μου και δεν μπορούσα να βρω το αυτοκίνητο που ονειρευόμουν. Έτσι αποφάσισα να το κατασκευάσω εγώ". Αυτό ήταν το 1948 και το αυτοκίνητο στο οποίο αναφέρεται είναι η Porsche 356 -Νο 1 Roadster της εποχής, ιδανικό παράδειγμα κορυφαίας σχεδίασης και συναρπαστικών επιδόσεων.\n70 χρόνια αργότερα αυτή η νοοτροπία έχει καταξιώσει την κυριαρχία της Porsche τόσο στις αγωνιστικές πίστες όσο και στην ίδια την εξέλιξη της μηχανικής. Και σήμερα, καθώς το εμπορικό σήμα κινείται προς το μέλλον κατασκευάζοντας ηλεκτροκίνητα οχήματα παραγωγής με το πρόγραμμα Mission E, συνεχίζει να ξαναγράφει τους κανόνες στους αγώνες ταχύτητας: τα υβριδικά μονοθέσια που δημιουργήθηκαν για τους αγώνες Formula E, κουβαλούν πάνω τους το ίδιο πνεύμα εφευρετικότητας αλλά μέσα από "καθαρές" επιδόσεις, που μυρίζουν μόνο δαφνοστεφανωμένες πρωτιές.\nΙστορία γεμάτη νίκες σε πίστες και ανοιχτούς δρόμους\n1951: Μόλις τρία χρόνια μετά την κατασκευή του πρώτου 356, η Porsche κερδίζει την πρώτη νίκη (ανάμεσα σε πολλές επόμενες) στους 24ωρους αγώνες Le Mans της Γαλλίας.\nΗ ΓΕΝΝΗΣΗ ΤΗΣ 911 ΕΔΕΙΞΕ ΣΕ ΚΑΘΕ ΑΥΤΟΚΙΝΗΤΙΣΤΗ ΣΤΟΝ ΚΟΣΜΟ\nΤΙ ΣΗΜΑΙΝΕΙ ΑΠΟΛΥΤΗ ΟΔΗΓΙΚΗ ΗΔΟΝΗ\n1963: Η γερμανική μάρκα ανεβάζει ψηλότερα τον πήχυ. Κυκλοφορεί το μοντέλο 911, το πιο ασυναγώνιστο σπορ αυτοκίνητο μέχρι και τις μέρες μας, επιτρέποντας σε οποιονδήποτε οδηγό να νιώσει τον ενθουσιασμό και την ψυχή των αγωνιστικών αυτοκινήτων Porsche.\nΔεκαετίες ’70 και ’80: Η Porsche συνέχισε να κυριαρχεί σε διάφορες κατηγορίες αγωνιστικών αυτοκινήτων, ενώ παράλληλα εισάγει τις πρώτες τεχνολογικές αγωνιστικές καινοτομίες στα αυτοκίνητα παραγωγής. Το 1975, μεσούσης της μεγάλης πετρελαϊκής κρίσης, παρουσιάζει το πρώτο αγωνιστικό όχημα με εξελιγμένο στροβιλοσυμπιεστή και ρυθμιστή πίεσης. Το 1984, το καινοτόμο μοντέλο 911 Carrera 4x4 κερδίζει την πρωτιά στο ράλι Παρίσι-Ντακάρ, εμπνέοντας τους ενθουσιώδεις λάτρεις της 911 σε όλο τον κόσμο να αγαπήσουν και τη λάσπη -αντί για την άσφαλτο αποκλειστικά.\nΔεκαετία ’90: Βελτιώνεται η άνεση στο εσωτερικό, πολλαπλασιάζονται οι επιδόσεις του κινητήρα, ενσωματώνονται τεχνολογίες all-wheel drive και twin-turbo στην πλειοψηφία των μοντέλων. Ξέχωρα από αυτά, η Porsche κερδίζει και μια σημαντική αναγνώριση για την αισθητική υπεροχή της Carrera GT, που παρουσιάστηκε σε έκθεση στο Λούβρο το 2000.\n21ος αιώνας: Η Porsche επεκτείνει το ρεπερτόριό της, βγάζοντας στην κυκλοφορία το πρώτο SUV (2002) και τους πρώτους κινητήρες που συνδυάζουν καύσιμο και ηλεκτροκίνηση πάνω στο αγωνιστικό μοντέλο 911 GT3 R Hybrid (2010). Με αυτή την τεχνολογία πετυχαίνει παγκόσμιο ρεκόρ ταχύτητας σε ένα γύρο στην πίστα Nürburgring, με το μοντέλο 918 Spyder (2013). Τέσσερα χρόνια αργότερα, η 919 Hybrid κατακτά τρεις συνεχόμενες νίκες στις πίστες του Le Mans, απογειώνοντας με τη μαρτυρία της τη νέα εποχή καινοτομίας της Porsche: αγωνιστική ηλεκτροκίνηση.\nΗ ΙΔΕΑ ΤΗΣ MISSION E ΔΕΝ ΕΙΝΑΙ ΤΙΠΟΤΕ ΑΛΛΟ ΠΑΡΑ ΤΟ ΠΡΟΟΙΜΙΟ ΤΗΣ ΙΣΤΟΡΙΑΣ ΤΩΝ ΕΠΟΜΕΝΩΝ 70 ΕΤΩΝ ΣΤΗΝ ΑΥΤΟΚΙΝΗΣΗ\nΗ υιοθέτηση της έννοιας του ηλεκτρικού οχήματος απαλλάσσει τους σχεδιαστές και τους μηχανικούς από τους περιορισμούς των κινητήρων καύσης. Η Porsche παραδέχεται ότι ορισμένα στοιχεία της εμπειρίας θα είναι διαφορετικά -όπως ο ήχος του κινητήρα-, ωστόσο άλλες πτυχές της οδηγικής απόδοσης θα είναι ακόμη πιο συναρπαστικές -η επιτάχυνση, το κράτημα, το ασφαλές φρενάρισμα.\nΤο μόνο βέβαιο είναι ότι μια Porsche θα είναι πάντα μια Porsche. Η διασφάλιση ότι κάθε μοντέλο θα διατηρήσει και για τα επόμενα 70 χρόνια το ασύγκριτο συναίσθημα μιας εμπειρίας αγωνιστικής οδήγησης δεν θα είναι απλώς μια προτεραιότητα, αλλά μια αναγκαιότητα για να συνεχιστεί η τεράστια κληρονομιά της μάρκας.\n9 φωτογραφίες που αποδεικνύουν τη διαχρονική γοητεία της Porsche\nΑπό το ψυχεδελικό 356C της Janis Joplin μέχρι το RAC4LIF του David Hasselhoff.\nΤο Cullinan είναι το πρώτο SUV της ιστορίας της Rolls-Royce - και είναι εντυπωσιακό\nΑν και το βρετανικό luxury brand προτιμά να το συστήνει απλά ως μεγαλόσωμο όχημα.


Οι κακοί "ακροδεξιοί", οι καλοί αριστεροί και οι άθλιοι της ΝΔ\nΓράφτηκε στις 04 Οκτωβρίου 2021 .\nΓράφει ο Δημήτρης Ζαφειρόπουλος,\nμέλος ΕΓ του Εθνικού Μετώπου\nΣτις 7 Οκτωβρίου συμπληρώνεται ένας χρόνος από την καταδίκη της ηγεσίας και στελεχών της Χρυσής Αυγής. Τότε που η ΝΔ έφτιαξε ένα αντιφασιστικό show, αντάξιο της πιο στυγνής σταλινικής μπανανίας. Σήμερα, έναν χρόνο μετά, η ίδια κυβέρνηση, με τους ίδιους συνοδοιπόρους, τα ΜΜΕ, τους ίδιους κομπάρσους, την αριστερά και με την ίδια λογική αποπροσανατολισμού, στήνει μια νέα "χρυσαυγιάδα". Μάλλον καλύτερα να πούμε "ακροδεξιάδα" μιας και τώρα έχει εμπλουτίσει το μενού των "κακών", βάζοντας μέσα στο καζάνι των ψεμάτων της δίκαιους και άδικους, από νεαρούς μαθητές μέχρι όσους αρνούνται την υποχρεωτικότητα του εμβολιασμού και των μέτρων που αυτή αποφέρει. Όλα ξεκίνησαν από μια επίθεση αριστερών μαντράχαλων, με ρόπαλα και κράνη, κατά μαθητών του ΕΠΑΛ Σταυρούπολης. Μια επίθεση που πολύ γενναία απέκρουσαν οι μαθητές. Από εκείνη τη στιγμή το θέατρο του "δημοκρατικού" παραλόγου ξεκίνησε με σκηνοθέτες τα media και σε ρόλου κομπάρσου, όλο το αριστερό συνοθύλευμα.\nΟι μαθητές βαπτίστηκαν "ναζίδια", το σύνθημα Μακεδονία Ελληνική έγινε "φασιστικό" και κυρίως οι μαθητές της Δ. Θεσσαλονίκης έγιναν "εγκληματίες", επειδή δεν έκατσαν να τους σπάσουν τα κεφάλια τα ορφανά του Στάλιν και αντέδρασαν. Επειδή αντέδρασαν, πρόλαβε το επίσημο κράτος να συλλάβει δεκάδες από αυτούς και να ξεκινήσει ένα κύμα λάσπης κατά των ιδεών του Εθνικισμού. Δεν θα επαναλάβουμε τις γνωστές αηδίες που ακούγονται, από το "οργανωμένες συμμορίες" μέχρι τα "στρατόπεδα εκπαίδευσης" νεαρών ακροδεξιών, στην σφεντόνα και το μπουγέλο προφανώς. Όλοι είναι ευχαριστημένοι. Η αριστερά που εξαργύρωσε τα λίγα τσιρότα (τα οποία και αυτά βαφτίστηκαν σε δολοφονικές επιθέσεις), σε αντιφασιστική πάλη. Τα ΜΜΕ που βρήκαν ένα φρέσκο θέμα για περισπούδαστες αναλύσεις περί αυγών, φιδιών και ανηλίκων super τραμπούκων (είμαστε σίγουροι ότι σύντομα θα εμφανιστεί σε παράθυρο "μάνα ακροδεξιού", κατά το παλαιό "μάνα ρέηβερ").\nΚαι φυσικά η κυβέρνηση, η οποία την ώρα που κλείδωσε την Θεσσαλονίκη και όχι μόνο, σε μίνι λοκντάουν, έχει να της προσφέρει σε αντάλλαγμα, αριστερό άρτο και ακροδεξιό θέαμα. Πέρα όμως, από τον περιστασιακό από προσανατολισμό της κοινής γνώμης, η ΝΔ έχει και 2 απώτερους πολιτικούς σκοπούς. Πρώτον, να περιορίσει τις διαρροές της προς τα δεξιά με το να φοβίζει τους ψηφοφόρους παρουσιάζοντας τον Εθνικισμό ως το απόλυτο κακό. Δεύτερον, να προβάλει τον κεντρώο χαρακτήρα της, ως η μόνη λύση απέναντι στα έκτροπα των δύο άκρων. Όμορφος κόσμος, νεοδημοκρατικά φτιαγμένος. Μόνο που δεν θα δουλέψει ούτε αυτό το καινούργιο αφήγημά της. Όπως δεν δούλεψε και το περσυνό με την θέληση της να τρομάξει την έκφραση πατριωτικών απόψεων, μετά την καταδίκη της Χρυσής Αυγής. Γιατί η ίδια φρόντισε να αποκόψει τον πατριωτικό κόσμο από αυτήν. Με τη στάση της στο θέμα των Πρεσπών, την διόγκωση του μεταναστευτικού σε όλη τη χώρα, τις εξετάσεις για την ιθαγένεια, τους ΛΟΑΤΚΙ Υφυπουργούς και επιτροπές της, την άθλια διαχείριση των μέτρων για την πανδημία, την έμμεση υποχρεωτικότητα των εμβολιασμών, τον οικονομικό στραγγαλισμό της μεσαίας τάξης. Ευχαριστούμε λοιπόν ΝΔ, δεν θα πάρουμε.\nΟ Πατριωτισμός, ο Εθνικισμός, γιγαντώνεται πολιτικά συνέχεια και δεν εκφοβίζεται. Λουστείτε λοιπόν τα αποτελέσματα της πολιτικής σας με τις διώξεις κατά των Εθνικιστών και την κρατική ασυδοσία στην παρακρατική βία της αριστεράς. Ε, κάποια στιγμή, κάποιοι θα αντιδρούσαν. Είναι και νόμος της φύσης που λέει ότι η δράση φέρνει αντίδραση και όχι απάθεια. Περαστικά στα ψέματα, την λάσπη και τον τζάμπα εκφοβισμό που νομίζετε ότι στήσατε.


Λευχαιμία: 10 «ύπουλα» συμπτώματα που συχνά αγνοούνται και η έγκαιρη διάγνωση τους σώζει ζωές - Ομορφιά & Υγεία - Athens magazine\n28 Απριλίου 2021 10:53\nΛευχαιμία: Οι περισσότεροι άνθρωποι δεν γνωρίζουν για τα συμπτώματα που έχει η λευχαιμία. Ωστόσο, αυτό είναι απόλυτα φυσιολογικό, διότι μπορεί να μην εξειδικεύονται στον τομέα της ιατρικής. Παράλληλα δείτε και το προειδοποιητικό σημάδι της ανακοπής καρδιάς που δεν πρέπει ποτέ να αγνοήσεις.\nΔέκα συμπτώματα, που σχετίζονται, με τη λευχαιμία\nΟι πετέχειες παρουσιάζονται ανά συστάδες στο στήθος, στην πλάτη ή στους βραχίονες. Εμφανίζονται όταν το αίμα πήζει. Οι άνθρωποι συχνά τα συγχέουν με δερματικά εξανθήματα.\nΠόνος στα οστά - Πόνος στις αρθρώσεις\nΟ πόνος οφείλεται στη συσσώρευση ελαττωματικών λευκών αιμοσφαιρίων. Οι ασθενείς αισθάνονται οξύ ή αμβλύ πόνο, ανάλογα με την πάσχουσα περιοχή.\nΠρόκειται για ένα σύμπτωμα που κάνει ιδιαίτερα αισθητή την παρουσία του σε περιπτώσεις οξείας λευχαιμίας. Συχνά, είναι σοβαρός και έχει μεγάλη διάρκεια.\nΟι πρησμένοι αδένες και λεμφαδένες είναι μικρά ανώδυνα εξογκώματα, που έχουν μπλε ή μωβ χρώμα.\nΤα υπόλοιπα συμπτώματα, που σχετίζονται, με τη λευχαιμία\nΟ μικρότερος αριθμός αιμοπεταλίων επηρεάζει την ικανότητα του αίματος να πήζει, κάτι που αυξάνει την τάση για αιμορραγίες.\nΠυρετός και συχνές λοιμώξεις\nΚύριος λόγος είναι ότι τα καρκινικά κύτταρα του αίματος εμποδίζουν τα λευκά αιμοσφαίρια από το να καταπολεμήσουν τους ιούς και τα βακτήρια.\nΑνεξήγητη απώλεια βάρους: Η απώλεια βάρους μπορεί επίσης να αποτελεί παρενέργεια της υπερβολικής κόπωσης και της απώλειας όρεξης που ίσως αντιμετωπίζουν οι ασθενείς.\nΕίναι αποτέλεσμα της μειωμένης οξυγόνωσης των κυττάρων λόγω των προβλημάτων στην κυκλοφορία του αίματος.